‘Nayajj jaktaniñap yattwa’ — Watchtower INTERNETANKIR BIBLIOTECA\nw17 diciembre págs. 3-7\nKUNANAKAS CONFIYAÑATAK YANAPTʼISTU\nAPOSTOLONAK TIEMPON KUNANAKAS PASÄNA\nYatiyañataki, Jehová Diosan Apnaqäwipat yatiyaski 2011\n“Lázaro amigosajj ikiskiwa, jupar sartayiriw nayajj ukar saraskta” (JUAN 11:11).\nCANCIÓN: 142, 129\nJiwatat jaktañajj utjapuniniw sasin confiyañatakejja, ¿Bibliankir kawkïr sarnaqäwinakas Martar yanaptʼpachäna?\n¿Kunas jiwatat jaktañajj jutïrin utjaskapuniniwa sasin taqe chuyma confiyañatak yanaptʼistu?\nKunjamtï Martajj taqe chuyma suykänjja, ¿kun phoqasiñapsa jiwasajj suyaraktanjja?\n1. ¿Kunatsa Martajj jan pächaskäna? (Aka paginankir dibujo uñjjattʼäta).\nMARTAJJ Jesusan suma amigapänwa, discipulaparakïnwa. Jupajj Lázaro jilapan jiwatapat wali llakitänwa. ¿Kunas Martar chuymachtʼaspäna? Jesusajj akham sasaw jupar säna: “Jilamajj sartjjaniwa” sasa. Uka arunakajj wal chuymachtʼpachäna, ukampis llakisiskakpachänwa. Ukhamäkchïnsa, akham sasaw Jesusar säna: “Nayajj yattwa, qhepa urun jiwatanakajj jaktanipkani ukhaw jupajj sartanjjani” sasa (Juan 11:20-24). Jutïr urun jilapan jaktaniñapat janiw Martajj pächaskänti. Ukampis Jesusajj ukürpachaw Lazaror jaktayäna.\n2. ¿Kunatsa jiwatanakajj jaktanipjjaniwa sasin Martjam taqe chuyma confiyañ muntanjja?\n2 Inas wali munat achachilasasa jan ukajj awichasasa, awkisasa, taykasasa, jan ukajj wawasas jiwatächi. Jupan jaktaniñapsa, jupamp wasitat parltʼasiñsa wal muntanjja. Cheqas aka tiemponjja, Jesusawa, jan ukajj Jehová Diosaw jaktayani sasajj janiw suyktanti. Ukampis ¿Martjamat jutïrinwa jaktanini sasin taqe chuyma suytanjja? Cheqas Martjamarakiw ‘qhepa urunwa jaktanini’ sasin suytanjja. Ukampis kunatsa ukham confiytan ukanakatwa amuytʼasiñasa.\n3, 4. Jesusajj jiwatanakar jaktaykäna ukanakajja, ¿kunjamsa Martar yanaptʼpachäna?\n3 Martajj Jerusalén jakʼanwa jakäna. Ukhamajj Galileankir Naín markan Jesusajj mä viuda warmin yoqall wawapar jaktaykäna ukjja, inas jan uñjkchïnti, ukampis ukjjat parlir istʼpachänwa. Jesusajj Jairo sat chachan imill wawaparus jaktayarakïnwa. Uk uñjir jaqenakajja, uka imill “wawan jiwatap sum yatipjjäna”. Jesusajj uka wawan amparapat kattʼasajj akham sänwa: “Wawa, ¡sartam!” sasa. Ukatsti jankʼakiw sarthapïna (Luc. 7:11-17; 8:41, 42, 49-55). Martasa Mariasa Jesusajj usutanakar qollañatak chʼamanïtapjja yatipjjänwa. Ukatwa purinispäna ukajj janiw Lazarojj jiwkaspänti sasin amuyapjjäna. Ukampis munat amigopan jiwatätap uñjasajja, ¿kunsa suyapjjpachäna? Martajj “qhepa urun jiwatanakajj jaktanipkani ukhaw jupajj sartanjjani” sasaw säna. ¿Kunatsa taqe chuyma ukham sispachäna? ¿Kunatsa jiwatanakajj jaktanipjjaniwa, familiaranakajas jaktanipjjaniwa sasin taqe chuyma suyaraksna?\n4 Jiwatanakajj jaktanipjjaniw sasin confiyañatakejj walja razonanakaw utjistu. Ukanakatwa jichhajj mä qhawqha uñjaskañäni. Inas nayrajj yaqhepanakat jan sinti lupʼirïkstanti. Ukampis ukanak yatjjatañajja, familiaranakajajj cheqapuniw jaktanipjjani sasin confiyañatakiw yanaptʼistani.\n5. ¿Kunatsa Martajj ‘Lázaro jilajajj jaktaniwa’ sasin confiyäna?\n5 ‘Jilajajj jaktaspa ukajj walïspawa’ sasakejj janiw Martajj siskänti. Jan ukasti ‘qhepa urunwa jaktanini’ sasaw taqe chuyma confiyäna. ¿Kunatsa taqe chuyma confiyäna? Khitinakarus Diosajj nayra tiempon jaktayäna ukanak Martajj sum yatïna. Inas wawaskäna ukhajj utapansa, jan ukajj sinagogansa ukanakat yateqchïna. Jichhajj khitinakas nayra tiempon jaktapjjäna ukanakat kimsa yatjjataskañäni.\n6. ¿Kuna milagro pasatapsa Martajj yatpachäna?\n6 Nayrïri. Jehová Diosajj Elías profetap toqe milagronak lurkäna ukhapuniw nayrïr kuti mä jiwatar jaktayasïna. Ukajj Sarepta markanwa pasäna, ukasti Fenicia markankiwa. Ukanjja mä viuda warmiw Elías profetar katoqtʼäna. Uka warmin jakʼupsa aceitepsa Jehová Diosajj janiw pistʼaykänti, ukhamatwa jupasa wawapasa jan jiwapkänti (1 Rey. 17:8-16). Qhepatjja, uka wawapaw usuntasin jiwjjäna. Ukampis Elías profetaw jiwatar loqjjatasajj Diosar akham sasin ruwtʼasïna: “Nayan Tatit Diosajja, ¡[ruwtʼasmawa] aka wawaru jakañapa kuttʼayjjañama!” sasa. Jehová Diosajj uka mayisitapar istʼänwa, wawarus jaktayarakïnwa (1 Reyes 17:17-24 liytʼañataki). Uka milagro pasatapjja, Martajj yatpachänwa.\n7, 8. 1) ¿Kunjamsa Eliseo profetajj wali llaktʼat mä warmir yanaptʼäna? 2) Eliseo profetan mä jiwatar jaktayatapajja, ¿kunsa Jehová Diosat yatichistu?\n7 Payïri. Kunjamtï Biblian siskejja, Eliseo profetaw mä jiwatar jaktayarakïna. Sunem markanjja, wali uñtʼat mä israelita warmiw chuymankipstat esposopampi jakasïna, jupajj janiw wawanïñ puedkänti. Uka israelitajja, sumwa Eliseo profetar katoqäna. Ukatwa Diosajj mä wawa churasin bendisïna. Mä qhawqha maranakatjja, uka wawapaw jiwjjäna. Uka warmejj walpun llakispachäna. Esposopar jisktʼasasti, 30 kilometronak jaywa Carmelo qollukam Eliseo profetan ukar saräna. Eliseojj Giezi (Guehazí) yanapiriparuw Sunem markar nayraqat khitäna. Ukampis jupajj janiw jaktayañ puedkänti. Ukatsti Eliseompi wawan mamapampiw purinipjjäna (2 Rey. 4:8-31).\n8 Eliseo profetajj utar mantasaw jiwat wawa nayraqatan orasïna. Ukatsti, Jehová Diosaw uka wawar jaktayäna. Uk uñjasajja mamapajj walpun kusisïna (2 Reyes 4:32-37 liytʼañataki). Anajj Diosar oraskäna uk inas amtaschïna. Anajj janiw wawanïñ puedkänti. Ukampis Jehová Diosan bendicionapampiw Samuel sat wawapar ususïna. Tabernáculo utar apkäna ukhajja, akham sänwa: “[Diosajj] sepulturkamaw puriyarakistu, juparakiw jakatatayarakistu” sasa (1 Sam. 2:6). Diosajj Sunem markankir warmin wawapar jaktayasajja, jiwatanakar jaktayañatak wali chʼamanïtapwa uñachtʼayäna.\n9. Bibliajj jiwatan jaktatapat kimsïr kuti qhanañchki ukajj kunjamsa pasäna, uk qhanañchtʼma.\n9 Kimsïri. Eliseo profetajj jiwjjäna uka qhepatwa mä jiwatajj jaktayatarakïna. Eliseojj 50 maranakaw profetat Diosar servïna, ukatsti usuntasaw jiwjjäna. Tiempompejja, chʼakhapakiw utj-jjäna. Ukhaw mä qhawqha israelitanakajj mä jiwata chachar imtʼjjañatak apasipkäna, Eliseon sepulturap jakʼa pasasipkäna ukhamaruw israelitanakan enemigonakapajj akatjamat uñstanipjjäna. Uk uñjasajja, uka jiwatar Eliseon sepulturapar jaqontasaw escapjjapjjäna. Bibliajj akham siwa: “Jiwatajj Eliseon [chʼakhanakapar] mä jukʼa waktʼatap laykojja, uka jiwatajj jaktjjänwa” sasa (2 Rey. 13:14, 20, 21). Martajj taqe ukanak yatisajja, Jehová Diosajj jiwatanakar jaktayañatak chʼamanïtapwa sum amuypachäna. Jiwasajj ukhamarakiw Jehová Diosajj wali chʼamanïtapat jan pächasktanti.\n10. ¿Kunsa Pedrojj luräna mä cristianar yanaptʼañatakejja?\n10 Griego Arut Qellqatanakanjja, Jehová Diosar taqe chuyma servirinakajj kunjamsa jiwatanakar jaktayapjjäna ukwa qhanañcharaki. Jesusajj kunjamsa Naín marka jakʼanakan jiwatanakar jaktayäna, kunjamsa Jairo sat chachan imill wawaparus jaktayäna ukwa uñjaniwaytanjja. Walja maranak qhepatjja, apóstol Pedrow Dorcas sat mä cristianar jaktayarakïna, juparojj Tabita sutimpiw uñtʼapjjarakïna. Jiwatajj kawkjankkäntï ukar mantasaw Pedrojj Jehová Diosar orasïna, ukatsti akham sänwa: “Tabita, ¡sartam!” sasa. Tabitajj jankʼakiw sarthapïna, Pedrojj “jakaskirwa jupanakar irpkatäna”. Uka milagro uñjasajj “waljanirakiw Tatitur creyiñ qalltapjjäna”. Jupanakajj Jesusatsa, Jehová Diosajj jiwatanakar jaktayañatak wali chʼamanïtapsa jupanak pachpaw qhanañchapjjaspäna (Hech. 9:36-42).\n11. 1) Ventanat jalaqtir waynat ¿kamsänsa Lucasajja? 2) ¿Kunjamsa uka milagro uñjañajj mayninakar yanaptʼäna?\n11 Jichhajj khitis jaktayatarakïna uk uñjarakiñäni. Ukjja waljaniw uñjapjjarakïna. Mä kutejja, apóstol Pablow Troas markan chika arumkam arstʼaskäna. Jichhajja, uka markajj Turquía markan inti jalanta alay toqenkiwa (noroeste). Eutico sat waynajj ventanan qontʼataw istʼaskäna, ukhamaruw ikjasin kimsïr pisot jalaqtäna. Inas Lucasajj nayraqat waytchïna, niyakejjay jupajj doctorächïnjja, jankʼakiw jiwatätap amuyasajj yatiyjjäna. Apóstol Pablojj saraqasajja, uka waynituruw qhomantäna, ukatsti “jan llakisipjjamti, jupajj jakaskiwa” sasaw säna. Uka milagro uñjirinakajj “wali chuymachtʼatäpjjarakïnwa” (Hech. 20:7-12).\n12, 13. Kunjamsa jiwatanakajj jaktapjjäna ukanakat yatjjatasajja, ¿kuna jisktʼanakarus qhanañchsna?\n12 Kunjamsa nayra tiempon jiwatanakajj jaktapjjäna ukanakat yatjjatasajja, jakañ vida churiri Jehová Diosaw jiwatanakar jaktayaspa, sasin Martjam confiyañatakiw yanaptʼistu. Jiwatanak jaktayaskäna ukanjja, Diosan servirinakapat maynis ukankapunïnwa. Sañäni, Elías, Jesús, jan ukajj Pedro. Yatjjataniwayktan uka jiwatanakajja, Jehová Diosajj milagronak lurkäna uka tiemponwa jaktayatäpjjäna. ¿Milagronakajj jan utjkäna uka tiempon jiwirinakajj jaktanipjjpachäniti? ¿Jiwatanakajj jutïrinwa jaktanipjjani sasajj Diosan servirinakapajj suyaraksnati? ¿Martjamarakit taqe chuyma akham sissna: “Nayajj yattwa, qhepa urun jiwatanakajj jaktanipkani ukhaw jupajj sartanjjani” sasa? ¿Kunatsa Martajj jiwatat jaktañ utjataparojj taqe chuyma confiyäna? ¿Kunatsa jiwasajj ukham confiyaraksna?\n13 Biblianjja, kunjamsa Diosar jan jitheqtas servirinakajj jiwatat jaktañ utjatapar wal confiyapjjäna, ukanakat waljanakwa qhanañchi. Ukanak mä qhawqha uñjañäni.\n14. Abrahan chachan sarnaqäwipajj ¿kunsa jiwatanakan jaktaniñapat yatichistu?\n14 Jehová Diosajj kun lurañapsa Abrahanar mayïna uk amuytʼañäni. Abrahanajj walja tiempow Isaac wawaparojj suyäna. Ukampis Diosajj akham sänwa: “Isaac wawamar irpjjarum, sapa yoqall wawamaru, sinti munat wawamaru, ukatsti Moriah oraqer saram. Uka cheqar purisinsti, [...] sacrificiot loqtita” sasa (Gén. 22:2). Uka arunak istʼasajja, Abrahanajj walpun llakispachäna. Diosan aruparjamajja, taqpach markanakaw wawap toqejj bendisitäñapäna (Gén. 13:14-16; 18:18; Rom. 4:17, 18). “Wawanakamasti Isaacatwa sartapjjarakini” sasaw Diosajj sarakitayna (Gén. 21:12). Abrahanatï Isaac wawapar sacrificiot loqtaspänjja, ¿kunjamatsa uka arunakajj phoqasispäna? Diosan amuytʼayatajj akham sasaw apóstol Pablojj Abrahanat säna: “Diosasti yoqaparojj jiwatanak taypit jaktayaspänwa, uk jupajj sum yatïna” sasa (Hebreos 11:17-19 liytʼañataki). Bibliarjamajja, Abrahanajj janiw Isaac wawapan ukürpacha, jan ukajj mä qhawqha urunakat jaktaniñap suykänti. Kunapachas wawapajj jaktanini uksa janiw yatkänti. Ukampis Jehová Diosaw wawajar jaktayani sasaw taqe chuyma confiyäna.\n15. ¿Kunsa Job chachajj taqe chuyma suyäna?\n15 Job chachajj ukhamarakiw jutïr urunakanwa jiwatanakajj jaktanipjjani sasin suyäna. Khuchhunukut mä arbolajj mayampiw ‘mä machaq alir’ tukuspa sasaw säna. Cheqas janiw mä jiwatampejj uka pachpa paskiti (Job 14:7-12; 19:25-27). Mä jiwatajj janiw jupa pachpa jaktankaspati (2 Sam. 12:23; Sal. 89:48). Ukampejja Diosajj janis jaktayañatak chʼamanïkaspa ukham janiw sañ munkiti. Job chachajja, Jehová Diosaw tiempopar jaktayitani sasaw confiyäna (Job 14:13-15 liytʼañataki). Kunapachas ukajj pasani uk janis yatkchïnjja, jakañ vida churirejj nayat amtasiniwa, jaktayarakitaniwa sasaw confiyäna.\n16. ¿Kunjamsa mä angelajj Daniel profetar chʼamachtʼäna?\n16 Jichhajj Daniel profetat parltʼarakiñäni. Jupajj walja maranakaw Jehová Diosar jan jitheqtas servïna. Diosasti yanapapunïnwa. Mä kutejja, mä angelaw “Diosan munatapa” sasin chʼamañchtʼäna. Ukatsti jan ajjsaramti, “janirak llakisimsa” sasaw sarakïna (Dan. 9:22, 23; 10:11, 18, 19).\n17, 18. Jehová Diosajj ¿kamsänsa Daniel profetarojja?\n17 Uka tiempotakejja, Daniel profetajj niya patak maranëjjänwa, jiwañampëjjarakïnwa. Ukhamajj kunas nayampi pasani sasin inas jisktʼaschïna. ¿Daniel profetajj jiwatat jaktañ suypachänti? Jïsa, taqe chuymaw suyäna. Daniel libro tukuyanjja, Diosajj akham sänwa: “Tukuyäwima toqeru saraskakim, ukatsti samartʼarakim” sasa (Dan. 12:13). Chuymankipstata Daniel profetajja, sepulturan jan kun lurañasa, “lupʼiñasa, uñtʼañasa”, ni “yatiñanïñasa” utjatapjja sum yatïna (Ecl. 9:10). Jiwkchispänsa, Diosajj janiw jupat armaskaspänti. Diosaw qhepa urunakan jaktayjjañapäna.\n18 Jehová Diosan angelapajj jupar akham sänwa: “Qhepa urunakanwa sartasjjarakïta, kunatejj waktʼkätam uka katoqañamataki” sasa. Kuna pachas jaktanini uk janiw siskänti, jiwjjasajj samartʼañapänwa. Ukampis “qhepa urunakanwa sartasjjarakïta, kunatejj waktʼkätam uka katoqañamataki” siri istʼasajj jutïrin jaktañwa Daniel profetajj suypachäna. Ukajj “qhepa urunakanwa” pasañapäna. Qullan Arunaka 2011, Biblian akham sarakiwa: “Tukuy pachajj purinkani ukkhajja, jiwatanak taypit sartjjäta, churäwim katoqasiñataki” sasa.\nJiwatanakajj jaktanipjjaniwa sasajj Martjamarakiw taqe chuyma confiysna. (Párrafos 19, 20).\n19, 20. 1) Kuntï yatjjataniwayktan ukampi, Martajj kuntï Jesusar siskäna ukampejja, ¿kunansa niya pachpaki? 2) ¿Kunsa jutïr yatichäwin yatjjataskañäni?\n19 Ukhamasti, Martajj jilapan ‘qhepa urun jaktaniñapwa’ taqe chuyma suyäna. Jehová Diosajj kuntï Daniel profetar siskäna ukasa, jilajajj ‘qhepa urun jaktanjjani’ sasin Martajj confiykäna ukasa, jiwatanakajj jaktanipjjaniwa sasin taqe chuyma confiyañatakiw yanaptʼistu.\n20 Kunjamsa nayra tiempon jiwatanakajj jaktanipjjäna ukanakwa yatjjataniwaytanjja. Taqe ukanakajja, jiwatat jaktañajj utjaskapuniniwa sasin confiyañatakiw yanaptʼistu. Diosan nayra servirinakapas jiwatat jaktaniñwa suyapjjarakïna, uksa yatjjataniwayaraktanwa. Jiwatanakajj jaktanipjjaniwa sasin nayra tiempos arsusiwaykchïnjja, ¿kunatsa jaktanipjjapuniniwa sasin taqe chuyma confiysna? Jiwatanakatï cheqapun jaktanipjjchinejja, Martjamarakiw taqe chuyma suyañasa. ¿Kunapachas jiwatanakajj jaktanipjjani? Ukanakwa jutïr yatichäwin yatjjataskañäni.


Oseas 12 - Holy Bible [Aymara Bible 1997] - (Ose 12)\n“Efrainajj thaya pitaquiw sarnake; sapürusa inti jalsu toket jutiri thayaruquiw arcasqui. C'arisiñanacapampi, nuwasiñanacapampisti waliw jiljjattaraqui, Asiriampisti arust'asiraquiwa, Egiptorusti aceitenacrac apayi.”\nTatitojj Israelampejj ch'ajjwaniwa. Jacobon marcaparusti sarnakäwipatjamawa mutuyani; luräwinacapatjamracwa pago catokapjjani.\nJacobojj, janïra nascasapuniw jilaparojj ñankha luränjja, chachäjjän ucqhasti Diosampiw nuwasiraquïna.\nMä angelampiw nuwasïna, ucatsti atipjaraquïnwa; jacht'asisaraquiwa, bendicionsa mayisïnjja. Diosasti juparojj Betel chekanwa jicjjataraquïnjja, ucanracwa jupampejj parlänjja.\nTatitu, take ch'aman Dios; ¡Tatitu sataw sutipajja!\nUqhamasti, Israel marca Diosamar cuttanjjam; chekpach chuymamampi asquimpiraqui sarnakam, ucatsti Diosamarupuni iyawsaraquim.\nTatitojj siwa: “Canaanajj c'ari pesanac apnakañ yati, sallkjañajj jupatac sumätap laycu.\nNaya Tatitu, qhititejj Diosamäcta Egiptonccäyätas ucqhatpacha ucajja, wasitatwa carpanacana jacayaraquïma, cunjämatejj wasaran jiquiscäyätanjja uqhama.\n“Nayaw profetanacarojj parlta, visionanacapsa yapjjataractwa, ucatsti jupanac tokeraquiw amuyt'äwinacsa uscuractjja.\nGalaad chekanjja yakha diosanacaquiw utji, ucampis c'ari diosanacaquïpjjewa. Gilgal chekansti toro vacanacraqui sacrificiot loktapjje; altaranacapasti kala montonaquiraquiwa yapunac taypina.”\nJacobosti Aram tokenacaruw jaltjjäna, ucansti warmi jicjjatañataquejj ovej awatïna.\nMä profeta tokeraquiw Tatitojj Egiptot Israel marcarojj apsjjäna; ¡Mä profeta tokeraquiw juparojj sum uñjänjja!\nEfrainanquir jakenacajj Tatiturojj colerayapjjänwa, chuymapsti walirac ust'ayaraquïnjja. Ucatwa Tatitojj jake jiwayatanacapatjja t'akhesiyani; jupanacjjarusti pachpa ñankha luratanacapawa tincuyaraquini.


Panamá: Markachirinakax mineria arxatasax qalanakampiw thakhi jist’antapxi · Global Voices Aymarata\nJaqukipäw uñt'ayata/apkatata 19 Anata phaxsi 2012 6:22 GMT\nAka blog ullart'apxañäni Français, English, বাংলা, Malagasy, Deutsch, Español\nGobiernox markachirinakampix taqi kun parlapxan ukanakax phuqhasxiwa. Jichhasti, foráneos elementonak janiw hidroeléctricanak utjawip munapxkiti. Ukax luz sat kimsaptayaniwa.\nRicardo Martinelli, jilir irpirixa, kimsa uru anat phaxsin llawintatap phisqa uruw phuqhaskan sasaw Twitter (@rmartinelli) cuentapan saskana. Comarca Ngäbes Buglés ukan markachirinakapax Panamericana jach’a thakh Chiriqui markkam llawintapxatayna. Kunatix gobiernur nayrir maran amtap phuqhasiñap mayiñataki, ukat uk lurapxatayna.\nUka llawintatax walja millonanak chhaqhayi kunatix uka jach’a thakhix markan wali uñt’at ukjamarak sarnaqatawa. Ukjamarak waranq jaqinak congestionamienton jan misthuñ yatipkanti, ukampirus jupanakar jan umamp jan manq’ampirak tukuyapxatayna.La Prensax ukax satayna:\nWaranq viajeronakax ukjamarak q’ipin k’añaskunakar apnaqirinakaxa, khitinakax Interamericana jach’a thakhin La Mesa distritonx sarasipkana, Veraguas markanx jilir irpirinakar yanap mayisipxana. Kunatix pusi urut ukatx umas manq’as tukuyasxanwa.\nJichhakama, gobiernox janiw protestanak yäqañ munkiti. Yaqha thakh k’añaskunakatak mercanciataki, “Puente Aéreo” jam kunax jaqinakamp manq’anakamp alaxpachat apaspa, ukanaks janirakiw thaqhañ munkarakiti.\nMujer con una nagua, vestimenta típica de los Ngöbe-Buglé en Chiriqui, Panamá\nRicardo Martinellin mark apnaqawipax janiw jaqinakatamp sum uñjatakiti. Kunatix yaqhip markachirinakax jach’a p’iqinchirir yanapirinakapampix janiw sum apnaqapxkit sapxiwa. Yaqhipanakasti, bloqueo luririnakar jan walt’ayapxkarakiti. Kunatix janiw market llakisipkiti, jan ukax jupapachanakat lup’isisipki.\nRoberto Troncos B. (@tronky22) p’iqinchirir qillqi:\n@rmartinelli Mä juk’a jaqinakax qunqurayasipkistu, ukax janiw walt’atäkiti. Jan ukaxa, jan yaqha jach’a thakh utjkiti, ukax janirakiw walïkiti.\nJaime Correa (@JCorrea1293) wali kuliratawa, kunatix p’iqinchirix autocratjamawa, ukjamarak jach’a qhatun cadenapamp walpin pantjasi, siwa. (Super 99):\nPanamá markax Super 99n irnaqasiski, ukjam Martinellix lup’iski, ukjamarak yäqaski. Jupax recursonak jupankirjam uñjasi.\nFermin Osorio (@MeisterBrake) amuyupatxa, jaqinakax Martinellirux alaqat tumpantapxi, ukampix jilachjapxi.Martinellix walinaks luri, jan walinaks luraraki:\nMaria Moreno (@ascadelia1986) jichha p’iqinchirimp nayra Manuel Antonio Noriega p’iqinchirimpit kipkätawayi:\nAka jach’a p’iqinchirixa, Noriegat sipansa, juk’amp jan walikiti. Martinellix amt luraspa, ukjamarak jaqinakar usuchjaspa, ukakiw janïr utjkiti.\nDaniel Acosta (@Daar05) señala a toda la clase política como culpable de la crisis que vive el país:\nNayax Panamá markan jan walt’awipat politiconakaw tumpani, ukjam amuynaqta! Martinellix markan walt’awip laqaw thaqtañapa!!!\nAka jach’a p’iqinchirixa, Noriegat sipansa, (@Daar05) juk’amp jan walikiti. Martinellix amt luraspa, ukjamarak jaqinakar usuchjaspa, ukakiw janïr utjkiti.\nErick Simpson Aguilera Pma507pty bloggupan kunjams lup’kix uk ukan yatisi:\nNgäbes jilanakan nacionalan uraqin arxatawipat ukar yanapt’amp tukt’ayta. Kunatix jan wali gobiernox Canadienses mineramp Coreanas minerampir aljañ muni. Kunatakix riqueza naturalar q’altayañ muni. Markar jan wal tukuyaspa, uk gobiernor mayiñ munarakta. Kunatix Panamá markar jan wali uñjayañataki. Ukampirus inversionanaka, turismo, económico jach’anchanakar yanqhachaspa. Ukampixa, Ngäbes Buglés p’iqinchirinakamp aruskipapxaniwa, ukjaxa, janiw yanqhachawinakax utjkaniti. Jan thaqachäwi, jan minera explotación, janirak Comarcan hídrica sat chiqpachar qhananchayañatak iyaw sapxaspa.\nAnchhichhanakanx walt’at janjamaw lurañjamakitixa, Panameñonakax ukjampachaw suma walt’at taqinitak suyasipkiwa.


Kunjamsa divorciasirinakar yanaptʼsna | Taman yatjjatañataki\nYatiyañataki (congregacionan yatjjatañataki) | Junio 2014\n¿Kuna arutsa liytʼäta? Afrikáans Albanés Alemán Amárico Armenio Aymara Azerí Azerí (alfabeto cirílico) Becol Bengalí Bislama Búlgaro Camboyano Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Cibemba Cingalés Congo Coreano Criollo haitiano Croata Danés Efik Endebele Endonga Enzema Eslovaco Esloveno Español Estonio Ewé Finlandés Fiyiano Francés Ga Georgiano Griego Groenlandés Guaraní Gujarati Gun Hebreo Hiligaynon Hindi Holandés Húngaro Ibo Ilocano Indonesio Inglés Islandés Italiano Japonés Kannada Kaonde Kazajo Kikuyu Kiluba Kimbundu Kiniaruanda Kirguís Kirundi Kwangalí Kwanyama Letón Lifu Lingala Lituano Luganda Lunda Luo Luvale Macedonio Malayo Malayálam Malgache Maltés Maratí Maya Nepalés Ngäbere (o guaymí) Noruego Oromo Osético Otetela Pangasinán Panjabí Papiamento (Aruba) Papiamento (Curazao) Persa Polaco Portugués de Brasil Quechua (Ancash) Quechua (Ayacucho) Quechua (Cuzco) Quechua boliviano Rumano Ruso Sango Sepedi Serbio (Alfabeto cirílico) Serbio (alfabeto latino) Sesoto de Lesoto Shona Silozi Sranangtongo Suajili Suati Sueco Swajili (Congo) Tagalo Tahitiano Tai Tamil Telugu Tigriña Tshiluba Tsonga Tsotsil Tsuana Tumbuka Turco Twi Tártaro Ucraniano Urdu Uzbeko Vendal Vietnamita Wallisiano Waray-Waray Wolaita Xhosa Yoruba Zulú Árabe\nKunjamsa divorciasirinakar yanaptʼsna\nInas jumajj divorciasirinakaru uñtʼsta, jichhürunakanjja waljaniw ukhamar puripjje. Sañäni, Polonia markanjja, 30 maraninakaw jilapart jaljtapjje, mä kimsa mara jan ukajj sojjta mara casaratäkasina, ukampis janiw ukha maraninakakejj divorcior puripkiti.\nEspaña markankiri Política Familiar sat institucionajj akham siwa: “Europanjja sapa pä matrimoniotjja mayajj jaljtapuniwa” sasa. Yaqha ukham jachʼa markanakansa ukhamarakiw pasi.\nWALJA LLAKINAKAW AYNACHTʼAYASPA\nUkham divorciasiñaru purisajja, ¿kunjamas jikjjatasipjje? Casarasirinakaru ewjjtʼiri mä warmejj akham siwa: “Divorcio papelajj akanakwa uñachtʼayi: chacha warmejj janiw sum apasjjapjjeti, janirakiw chikas jakjjapjjarakiti, sapa maynis wali chuyma ustʼatäpjjarakiwa” sasa. Ukat saskakiwa: “Ukjjarojj kunayman llakinakaw maynir aynachtʼayaspa: sañäni, maynejj wal colerasispa, amtasispa, chuyms leqʼesispa ukat phenqʼachatas uñjasirakispawa” sasa. Awisajj yaqhepanakajj jiwañ kunwa amtapjje. ‘Juezajj divorcio papel churjje ukhajja, yaqha jakañaw qalltjje. Inas divorciasirejj llakita jaytanukuta uñjasisajj akham sischispa: “Jichhajj jaljtjjasajja, ¿khitïtsa? ¿Kuns luräjja?”’ sasa.\nEva kullakajja kunjamas jikjjatasïna uk amtasajj akham siwa: “Kunapachatï divorciasjjayäta ukhajja, vecinonakajasa, trabajir masinakajasa ‘jaltat warmi’ sasaw sapjjetäna, ukasti wal chuym usuyirïtu. Ukat wali colerataw jikjjatasirakirïta. Esposojasti pä jiskʼa wawamp jaytawayitu, nayaw awkjam taykjam jupanakar uywañajäna” sasa. * Adam jilatajj tunka payan maranakaw irpir chuymanjam serviskäna, jupasti siwa: “Janiw naya pachpas askit uñjasjjti, ukatwa awisajj wali colerata jikjjatasta, jayaruw sarjjañ munta” sasa.\nJAN JUKʼAMP LLAKISIÑATAKIW CHʼAMACHASIPJJE\nJupanakarojj kunanakas jutïrin pasani ukanakaw llakisiyaraki, ukampis jan jukʼamp llakisjjañatakejj walja maranaka pasatatsa chʼamachasisipkakiwa. Janis khitis jupanakat llakiskaspa ukham inas amuyapjjchispa. Ukat kunjamtï mä periodistajj siskejja, “jichhajj kuntï lurirïkäna ukanakjja mayjtʼayapjjañapawa, sapakirakiw kuna jan waltʼäwinakarus saykatapjjañapa”.\nStanisław sat jilatajj akham siwa: “Divorciasipjjta uka qhepatjja, janiw warmijajj pä jiskʼa phuchanakajar uñjayañ munkitänti. Janis khitis nayat amtasjjetaspa, Jehová Diosas nayat armasjjaspasa ukhamaw amuyasiyäta. Janiw jakañs munjjayätti. Ukampis tiempompikiw ukham amuyatajajj jan walïtap amuyjjta” sasa. Ukhamarakiw Wanda sat kullakajj kunas jutïrin pasani uka toqet llakisïna. Jupasti siwa: “Tiempompejj nayatsa wawanakajatsa janis khitis llakisjjaspa, janis jilat kullakanakas amtasjjapjjaspa ukham amuyayäta. Ukampis jilat kullakanakajj sumpun uñjawayapjjetu, wawanakajaru Diosar serviñ yatichañatak chʼamachasiskayäta ukhas wal yanaptʼawayapjjetu” sasa.\nKunjamtï uñjawayktanjja, yaqhep divorciasirinakajj jan wali amuyunakampiw aynachtʼapjje. Janis kunatakis walïpkaspa, janis jupjjat khitin llakisiñapajj wakiskaspa ukham amuyasipjje. Ukhamarusa, inas tamankirinakan pantjasitanakapak uñchʼukjjapjjchispa, janis jupar munasipkaspa, janis jupat sinttʼasipkaspa ukhama. Ukampis qhepatakwa jilat kullakanakajj jupanakar yanaptʼaskatap amuyasipjjaspa, kunjamtï Stanisław jilatasa Wanda kullakasa sapki ukhama. Inas jupanakajj qalltan jan sum amuyasipkchïnti, ukampis kunayman toqetwa yanaptʼa katoqapjjäna.\nWalsay chʼamachaskchiñänejja, divorciat jilat kullakanakasajj awisajj saparstʼat jikjjatasipjjakipuniniwa. Yamas divorciat kullakanakasajj janis khitis jupanakat llakisipkaspa ukhamwa amuyasipjjaspa. Alicja kullakajj akham siwa: “Divorciasitajat kimsaqallqo maranakaw pasawayjje, ukampis awisajj janis kunatakis askïkirista ukham amuyasta. Ukat ukhaman uñjasisajja, janiw khitirus jakʼachasiñ munkti ukat walirak jachta, ‘kunatsa akhaman uñjaspachäta’ sasaw sarakta” sasa.\nUkhampunwa jilapart divorciasirinakajj jikjjatasipjje, ukampis ukhaman uñjasisajj janiw mayninakat jitheqtañasäkiti sasaw Bibliajj ewjjtʼistu, ukhamata ‘yatiñ kankañ’ jan apanukuñasataki (Pro.18:1, NM). Ukampisa, mä kullakatï sapaki jikjjataschi ukhajja, janiw sapa kuti mä jilatan chuymachäwipak thaqañapäkiti, ni mä jilatas ukham lurañapäkarakiti. Ukhamtï luraspa ukhajja, jan wali amuyunakaw chuymapan utj-jjaspa.\nDivorciat jilat kullakanakasajja, kunayman llakinakanwa uñjasipjjaspa. Ukatjja, kunas jutïrin pasani uk jan yatisajja, saparstʼata jaytanukuta ukhamaw uñjasipjjarakispa. Divorciasirinakajj ukhamapuniw jikjjatasipjje, nayrar sartañas jupanakatak chʼamarakiwa, ukatwa Jehová Diosat yateqasisa yanaptʼañasa (Sal. 55:22; 1 Ped. 5:6, 7). Ukham lurañäni ukhajja, wal kusisipjjani. Tama taypin suma amigonakanïpjjatapsa amuyapjjarakiniwa (Pro. 17:17; 18:24).\n^ tʼaqa 6 Yaqha sutinakampi uchatawa.\nKunjamsa divorciorojj uñjasiñapa\nJehová Diosan servirinakapajja, casarasiñarojj kunjamtï Diosan Arupan siski ukarjamaw wali respetomp uñjtanjja. Malaquías 2:16 qellqatanjja, Jehová Diosajj divorciasiñarojj uñisiwa sasaw qhanañchi. Ukatjja, maynin warmipatï jan ukajj chachapatï yaqhampi wachoq juchar purjjaspa ukhakiw divorciasipjjaspa sasaw Bibliajj saraki. Ukhamajja janiw khitisa yaqha amtampi divorciaskaspati, ni yaqhampi casarasiñ laykusa (Gén. 2:22-24; Deu. 5:21; Mat. 19:4-6, 9).\nUkampis kunapachatï maynejj divorciasispa ukhajja, jilat kullakanakaw chʼamañchtʼapjjani. Ukhamasti Jehová Diosat yateqasisa ‘aski jaqenakat’ khitinakatejj aynachtʼata jikjjatasipki ukanakaru yanaptʼapjjañäni (Sal. 34:15, 18; Isa. 41:10).\n¿Kunjamsa divorciasitanakar yanaptʼasma? Bibliajj kamsisa ukhamarak kunjamsa yaqhep jilat kullakanakajj yanaptʼapjjatayna uk uñjañäni.\nWali amuyumpiw istʼañama. (Pro. 16:20, 23)\nKunatsa divorcior puri uk inas maynejj taqpach jan parlañ munkchiniti, ukjja amuyañasawa. Ukatjja, janiw taqe kun jiwasar yatiyasajj llakip apaqaskaspati, jan ukasti jukʼampikiw aynachtʼaspa (Pro. 12:25; Rom. 12:15). Michał sat jilatajja, parltʼaniwayktan uka Adam jilataruw yanaptʼäna, jupajj siwa: “Maynejj kunjamas jikjjatasi uk amuyañatakejj janiw taqpach yatiñapunejj wakiskiti” sasa. Ukat saskakiwa: “Adam jilatar yanaptʼkayäta ukhajja, janiw taqpach llakinakap awisañap munirïkti, ukhamat jan qhepat amtasiñapataki” sasa. Ukatwa Michał jilatajj Adam jilatampejj jan taqpach awisayaskänti. Ukampis mä suma amigjamaw taqe kun jupar istʼäna. Ukhamajj divorciatanakaru tantachäwi qalltaru jan ukajj tukuyataru akham sañajj wal yanaptʼaspa: “¿Kunjamakïsktasa? Cheqas chʼamakïpachawa, ukampis kunan yanaptʼa munäta ukhajja, saskakitätawa” sasa.\nJupat llakisitamajj qhanäñapawa. (Fili. 2:4)\nMirosław sat jilatajj siwa: “Esposajampejj divorciat mä kullakar yanaptʼañwa amtapjjta: punkup askichapjjta, doctoran ukarus irpapjjarakta” sasa. Ukham yanaptʼanakajj janis kunäkchejja, kullakatakejj wali askïnwa. Ukat jukʼat jukʼatwa Diosar yupaychañansa nayrar sartjjarakïna. Qhepatjja, precursorjamaw Diosar servjjäna, 11 marani phuchapas bautisasjjarakïnwa.\n‘Jehová Diosajj jumat llakisiwa’ sasaw sañamaraki.\nMaynitï jupapachpar jan askit uñjaskchi ukhajja, akham sasaw chuymachtʼasma: “Jehová Diosajj sapa mayniruw munasiñampi uñjistu” sasa. Cheqas Jehová Diosajj ‘jamachʼinakat’ sipansa, wali askitwa uñjistu (Mat. 10:29-31). Maynitï divorciasita uñjaschi ukhajja, Jehová Diosajj kunjamas jikjjatasi uk sum yati, jupasti jaqen chuymap sum uñji. Ukatjja, Jupat jan jitheqtir servirinakaparojj janiw jaytanukkaniti (Pro. 17:3; Sal. 145:18; Heb. 13:5). Ukatjja, akham sasaw divorciatarojj sarakisma: “Diosajj cheqa arunakar munasitamsa, markapar yanaptʼañatak chʼamachasitamsa wali askitwa uñji” sasa (Fili. 2:29).\nTamat jan jitheqtañapatakiw chʼamachtʼañama.\nLlakimpi aynachtʼatajja, yaqhepajj janiw tantachäwinakarojj sarjjapjjeti. Ukampis tantachäwinakar sarapjjañapajj wali askiwa, ukanwa chʼamañchtʼata, chuymachtʼata jikjjatastanjja (Sal. 122:1; 1 Cor. 14:26). Ukhamajj ukatwa irpir chuymaninakajj divorciasitanakat llakisipjjañapa. Parlaniwayktan uka Wanda kullakajj akham siwa: “Kunja munasiñampis uñjawayapjjetu uk janipuniw armasipkti” sasa.\nOración mayisisa, Bibliat yatjjatasa, yateqatanakat lupʼisa Diosar jakʼachasiñapatakiw yanaptʼañama. (Sant. 4:8)\nAlajjpachankiri Taqe Chʼamani Jehová Diosajja, khititï ‘llaktʼata sarnaqki, arunakapsa suma istʼaraki, phoqaraki’ ukanakatjja llakisiwa. Uka qellqatwa divorciatarojj amtayasma. Ukatjja, akhamwa sarakisma: ‘Oracionwa mayisiñama, Bibliatsa yatjjatañamarakiwa, ukhamatwa Jehová Diosajj yanaptʼätamjja’ sasa (Isa. 66:2).\nJumamp chika yatiyir mistuñapataki jan ukajj tantachäwitak wakichtʼasiñapatakiw invittʼasma.\nUkham lurañäni ukhajja, divorciat jilatajj jan ukajj kullakajj sumwa jikjjatasini ukat jakäwipansa nayrarurakiw sartani. Marta sat mä kullakajja, divorciat mä kullakaruw yanaptʼäna, Martajj akham siwa: “Panpachaniw yatiyirejj mistupjjerïta, kun lurañtï amtapkayäta uksa phoqapjjarakirïtwa. Tantachäwitakis wakichtʼasipjjarakirïtwa, ukatjja manqʼsa phayasipjjarakirïtwa” sasa.\nNayrar sartañamatakejj ‘thakim sum askicham’\n‘Jehová Diosamaruw munasiñama’\n‘Jaqe masimarusti munasiñamarakiwa’\n¿Jehová Diosjamat aynachtʼatanakar uñjasktanjja?\nNayrar sartapjjañapataki yanaptʼapjjañäni\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Junio 2014\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Junio 2014\nYATIYAÑATAKI (CONGREGACIONAN YATJJATAÑATAKI) Junio 2014


Levítico 13 QA97 - Tatitusti Moisesampiru, Aaronampiruw - Bible Search\nLepra sat usu toketa yatichäwinaca\n1Tatitusti Moisesampiru, Aaronampiruw parläna; jupanacarojj aqham saraquïnwa:\n2“Cunapachatejj mayniru janchipajj p'usuni, jan ucajj phallatatanisa, jan ucajj janchipana manchanacasa uñstani, jan ucajj mä llaganacasa lepra usur uñtata uñstani, ucapachasti uca jakejj sacerdoten ucaru apatäñapawa, Aaronan ucaru, jan ucajj Aaronan mayni wawanacapan ucarusa. 3Sacerdotew uca janchipan llaganacapjja uñjjataraquini, sumwa uñaquiparaquini, ucatsti uca janchin ñic'utapatejj jank'o tucuwayjjchejja, uqhamarac uca llagasa juc'ampi mankharu mantawayaracchejja, ucapachasti amuyatäjjaspawa uca llagajj lepra usun llagapätapa. Sacerdotesti uca jakeru uqhama suma uñj-jjasajja k'añütapwa khanañchjjaraquini.\n4“Ucat janchin manchapatejj jank'öchejja, ucampisa janiraqui juc'ampi janchejja p'iyantata uñjasquiti, janiraqui ñic'utasa jank'o tuccaraquiniti, ucapachasti sacerdotejj uca usut jakerojj pakallko uruw jist'antaraquini. 5Uca pakallko urunaca pasjjepansti, wasitatwa uñjjataraquini, ucat uca llagatejj pachpaquïscani, janiraqui juc'ampi llagacht'atäcaraquiniti, ucapachasti wasitatwa yakha pakallko urunacataqui jist'antaraquïni. 6Uca pakallko urunaca pasatatsti wasitatwa sacerdotejj uca usuta jakerojj uñjjataraquini, ucat uca llagatejj niy chhaktjjchejja, janiraqui juc'ampi akatatatäjjchiti ucapachasti sacerdotejj uca usut jakerojj k'omatwa uñt'jjaraquini, uca llagasti aleka mä jisc'a janchina llagapaquïnwa uca laycu. Ucat usutajj isipa t'ajjsokasjjaraquini, ucatsti k'omaw uñjasjjaraquini.\n7“Ucampisa uca llagatejj, sacerdoten uñjjatatatsa, uqhamarac k'omata uñt'atatsa juc'ampi saratatascaquinejja, ucapachasti wasitatwa cawquïri sacerdotetejj juparu uñjcän ucampi uñjayasiri sararaquini. 8Ucatsti sacerdotejj wasitata uñjjatasinjja, uca llagan juc'ampi take janchinjama akatatatapatjja, ucapachasti sacerdotejj uca jakerojj jan k'oma jaketwa khanañchjjani, uca jakejj lepra usunïtap laycu.\n9“Cunapachatejj mayni jakejj lepra llaganacanïnejja, ucapachasti sacerdoten ucaruw sarani. 10Sacerdotew juparojj suma uñjjataraquini, ucat uca janchin p'usupatejj jank'öchejja, uqhamarac uca ñic'utasa jank'oru tucutächejja, uqhamarac uca janchisa wilaru tucutächejja, 11uca jakesti jan kollcaña lepra usuniwa. Sacerdotesti uca jakerojj k'añu jaketwa khanañchjjañapa, ucatsti janiw uca jaken jist'antatäñapajja munascjjaraquiniti lepra usunïtapajj yatisjjatap laycu, uqhamarac k'añu jakëjjatap laycu.\n12“Ucat uca lepra usutejj janc'aqui akatatani, ucat usuta jaken janchipsa janc'aquiraqui cayutpacha p'ekecama chhaktayjjatapatjja, cawqhacamatejj sacerdotejj uñjcaspa uqhamarjama, 13sacerdotejj uñjaraquiniwa; ucatsti uca usutejj takpacha janchi k'ala chhaktaychejja, sacerdotesti k'oma jaketwa khanañchjjaraquini, uca usojj jank'o tucjjatap laycu, uqhamarac jupasti k'omaw uñjasjjaraqui. 14Ucampisa cuna urutejj uca jaken janchipanjja wila p'usojj uñstjjani ucapachasti k'añuwa uñjasjjaraquini. 15Uqhamasti sacerdotew uca wila janchjja suma uñjjataraquini, ucsti k'añutwa khanañchjjaraquini, uca wila janchejj k'añu, lepra usütap laycu.\n16“Ucatsti uca wila janchitejj jank'oru tucjjaraquinejja, ucapachasti usut jakejj sacerdoten ucaruw sarañapa, 17uqhamat sacerdotejj juparu uñjjatañapataqui, ucat sacerdotetejj uñjani uca llagajj jank'o tucjjatapa, ucapachasti uca jakerojj k'omatwa khanañchjjaraquini, k'oma kheparjjatap laycu.\n18“Cunapachatejj mayni jaken janchipan mä llagajj sarnjama uñstani ucapachasti uca llagajj jacjjaquiraquini, 19ucampisa uca chekanjja mä jank'o p'usojj uñstjjaraquini, jan ucajj mä jank'o wilarata p'usojj uñstjjaraquini, ucapachasti uca jakejj sacerdoten nayrakataparuw uñstani. 20Sacerdotejja llaga uñjjatasinjja, janchina juc'ampi p'iyantatäjjatapatsti, uqhamarac ñic'utasa jank'o tucjjataparaqui uñjani, ucapachasti sacerdotejj uca jakerojj k'añutwa khanañchjjaraquini, uca llagapajj lepra llagätap laycu. 21Ucampisa sacerdotejj uñjani uca llagajj jan juc'ampi janchjja mank'sutapa, uqhamarac uca ñic'utasa janiraqui jank'oru tucutapjja, jan ucasti uca llagajj chhaktjjatapatjja, ucapachasti sacerdotejj uca jakerojj pakallko uruw jist'antaraquini. 22Ucatsti uca llagatejj juc'ampi janchinjama akatatascaquini ucapachasti sacerdotejj uca jakerojj k'añutwa khanañchjjaraquini, lepra llaganïtap laycu. 23Ucampisa uca llagachata chekatejj jan juc'ampi akatatcchejja, ucapachasti ucajj aleka llaga jacataquiwa, sacerdotesti juparojj k'omatwa khanañcharaquini.\n24“Cunapachatejj mayni jakejj janchipa khatsuyasini, ucatsti uca khatsuta janchinjja wila janchi uñstaraquini, jan ucajj jank'osa tucuraquini, 25ucapachasti sacerdotew uñjjatjjaraquini uca janchin ñic'utapatejj jank'oru tucjjani, uca llagasa juc'ampi mankharu mantataraquïni ucapachasti yatisjjaraquiniwa lepra usuna sartatapa uca naqhantata janchinjja; uqhamasti sacerdotejj uca jakerojj k'añutwa uñt'jjaraquini, lepra usunïtap laycu. 26Sacerdotetejja uca llaganaca uñjjatasinjja uñjani ucanjja jan jank'o ñic'utajj utjatapa, uqhamaraqui uca llagajj janiraqui yakha janchit sipansa juc'ampi mankharu mantata uñjani, jan ucasti chhaktascatapa, ucapachasti uca jakerojj pakallko urunacataquiw jist'antani. 27Ucat uca pakallko urunaca phokhasjjepansti, sacerdotejj wasitatwa uca jakerojj uñjjataraquini, ucatsti uca manchatejj janchinjama juc'ampi akatatatächejja, ucapachasti sacerdotejj uca jakerojj k'añutwa khanañchjjaraquini, lepra llaganïtap laycu. 28Ucampisa uca manchatejj jan juc'ampi janchinjama akatatatäcani, jan ucasti chhaktatäjjani, ucapachasti uca manchajj janchi khatsutata manchaquiwa, ucapachasti sacerdotejj uca jakerojj k'omatwa khanañchjjaraquini, uca manchajj janchi khatsutata jacthapitätap laycu.\n29“Cunapachatejj mä chachasa jan ucajj mä warmisa p'ekepana mä llagajj uñstani jan ucajj sunqhapansa, 30ucapachasti sacerdotew uca llagjja uñjjatani. Uca llagatejj janchitjja juc'ampi mankharu mantatäni, ucatsti ñic'utajj k'ellurquipstataraquïni, uqhamarac willirtjjaraquini, ucapachasti sacerdotejj uca jakerojj k'añutwa khanañchjjani, tiña sat usunïtap laycu, jan ucajj p'eke lepra jan ucajj sunqha lepra usunïtap laycu. 31Ucat sacerdotejj uca llaga uñjjatasajja, uñjaraquini uca llagajj jan juc'ampi mankharu mantatapa, ñic'utapasa c'umaräscataparaqui, ucapachasti uca jakerojj pakallko uruw jist'antani. 32Uca pakallko urunaca pasjjatatsti sacerdotejj wasitatwa uca llaga uñjjatjjaraquini, uca llagatejj jan juc'ampi akatatatäjjchi, janiraqui juc'ampi mankharusa mantatäcjjchiti, janiraqui chuchi ñic'utas utjcaracchiti, 33ucapachasti sacerdotejj uca jakerojj ñic'utapa k'alwa mururasiyaraquini, llagacwa jani apakascaniti, ucatsti pakallko urunacataquiw wasitat jist'antaraquini. 34Uca pakallko urunaca pasjjatatsti sacerdotejj wasitatwa uca llagani chekjja uñjjataraquini, ucat uca llagatejj jan juc'ampi akatatatäcchi, janiraqui juc'ampi mankharus saratäcchiti, ucapachasti sacerdotejj uca jakerojj k'omätapwa khanañchjjani, ucat uca jakejj isipa t'ajjsokasjjani, c'umaraquiwa kheparjjani. 35Ucampisa uca llagatejj juc'ampi akatatascaquini sacerdotena uñjjatatapat khepatjja, uqhamarac k'omata uca jakes uñt'aäjjatapatjja, 36sacerdotesti wasitatwa uca jakerojj llagapa uñjjataraquini, ucat uca llagajj k'ala akatatataraquïchi ucapachasti, janiw munascjjaniti chuchi ñic'uta thakhañajja, jan ucasti uca jakejj k'añuta uñt'ataquëjjaniwa. 37Ucampisa sacerdotetejj uca llagan jan juc'ampi akatatatapa uñjani, uqhamarac ñic'utapas c'umaräscatapa, ucasti uca llagajj niya c'umarachasiscatapwa amuyjjani uca jakesti k'omäscataparaqui. Ucapachasti sacerdotejj uca jakerojj k'omatwa uñt'jjani.\n38“Cunapachatejj mä chachajj jan ucajj mä warmisa janchipanjja jank'o manchanacanïni ucapachasti, 39sacerdotejj uca janchi uñjjataraquini, ucat ucanjja uñjaraquini jank'o jan ucajj chhurqhu manchanacsa, ucasti sañ muni uca jakerojj mä jisc'a manchaqui mistuscatapa, ucapachasti uca jakejj k'omäsquiwa.\n40“Mä jakerutejj p'ekepajj k'arartchi, uqhamarac ñic'utapas willirtjjaracchi, ucat uca jakejj p'eke k'ara uñjasjjaracchi, uca jakesti k'omäsquiwa. 41Mayni jakerutejj ñic'utapajj nayräjja toket willirtchejja, ucat p'ekepan nayräjja toket k'ara uñjaschi ucapachasti uca jakejj k'omäsquiwa. 42Ucampisa mä llagatejj uñstani niya jank'o wilar uñtata uñstaraquini p'eke k'arawjanacana, ucajj khepäjja tokencpasa jan ucajj nayräjja tokencpasa, ucajj sañ muni uca chekanjja lepra usu sartascatapa. 43Ucapachaw sacerdotejj uca llaga uñjjataraquini, uca llagan p'usutapatejj uca p'eke k'arawjana jank'o wiläni ucapachasti uca jakejj k'añut uñt'atäjjaniwa lepra usunïtap laycu, 44uca jakejj lepra usuniwa p'ekepajj k'arätap laycu. Uca jakesti janiw k'omäcaraquiti, uqhamwa sacerdotejj khanañcharaquini.\n45“Qhititejj lepra usu llaganacanïqui ucanacasti isinacapjja ch'iyanokatwa apjjapjjañapa, p'ekepasti k'araquiraqui, ucat ajanupajja chicat imt'ata, aqham sasaw arnakasini: “K'añütwa, k'añütwa” sasa. 46Uca llaganacapan utjañapcamasti uca jakejj k'añut uñt'ataquipunïscaniwa, uca jakesti sapaquiraquiw campamentot ankäjjana jacani.\n47“Cunapachatejj mä manchajj mä t'awrat lurat isina jan ucajj linot lurat isinsa uñstani, 48jan ucajj mä t'awrata p'itata isinsa jan ucajj linot p'itata isinsa, jan ucajj mä lip'ichinsa, jan ucajj lip'ichit lurat mä cuna yänacansa, 49ucat uca manchanacasti ch'ojjñaptawayani jan ucajj wilaptawayanisa, ucapachasti uca manchajj lepra usütapwa khanañchi, ucasti sacerdoteru uñstayatäñaparaquiwa. 50Sacerdotew uca manchjja uñjjatani ucatsti pakallko urutaquiw jist'antaraquini. 51Ucat pakallko urunaca pasjjatatwa sacerdotejj uca mancha wasitat uñjjatjjaraquini, ucat uca manchatejj uca p'itata isinacana, uqhamaraqui uca lip'ichit lurata yänacansa juc'ampi akatatatäni ucapachasti uca manchajj lepra usütapaw yatisini, uca yänacasti k'añuta uñt'atäjjaraquiniwa. 52Uqhamasti cawquïri yänacatejj uqhama manchanacanïni ucasti k'ala naqhantayatäjjañapawa, ucajj jan wali lepra usunïtap laycu; 53ucampisa sacerdotetejj uñjjatani, ucat uñjaraquini uca manchajj jan juc'ampi akatatatapa, 54sacerdotejj uca manchanacjja t'ajjsokayjjañapawa ucatsti uca yänacajj pakallko urunacampi jist'antataraquïniwa.\n55“Uca t'ajjsokatäjjatapatsti sacerdotejj wasitatwa uca mancha uñjjatjjaraquini. Ucat uñjaraquini uca manchajj jan chhaktatapa, ucasti sañwa muni uca manchajj k'añütapa, ucasti jan wali manchata uñt'atäniwa, ucat uca yänacasti ninaru naqhantayataraquïniwa, uca manchajj janisa akatatcchïna ucasa, ucampisa ucajj mä tucjiri manchawa mankha toketsa jan ucajj patjja toketsa. 56Uca mancha uñjjatasintejj sacerdotejj amuyani uca manchajj t'ajjsokatäjjatapatjja chhaktjjatapa, ucapachasti sacerdotejj uca manchjja uca isita jan ucajj uca lip'ichitsa ch'iysjjaniwa. 57Ucampisa wasitat uñstascaquini uca isina jan ucajj uca lip'ichit lurata yänacansa ucapachasti, uca yänacajj k'ala naqhantayatäjjañapawa. 58Uca isisti uqhamarac uca lip'ichit lurata yänacasa uca manchajj chhaktjjani t'ajjsokatäjjatapatjja, ucasti wasitatwa t'ajjsokasjjaraquini ucatsti k'omachatäjjaraquiniwa.”\n59Acanacaw yatichäwinacajj uca lepra manchanaca toketjja ucanacajj t'awrata jan ucajj linota lurata isinacansa uñstpan, jan ucajj lip'ichit lurata yänacansa uñstpan, uqhamat uca yänacarojj k'omata jan ucajj k'añutsa uñt'jjañataqui.


Istʼapjjañäni ukatsti amuytʼapjjarakiñäni (Marcos 7:14) | Taman yatjjatañataki\nYatiyañataki (congregacionan yatjjatañataki) | Diciembre 2014\n¿Kuna arutsa liytʼäta? Afrikáans Albanés Alemán Amárico Argentina markan amparamp parlirinakataki Armenio Aymara Azerí Azerí (alfabeto cirílico) Becol Bengalí Bislama Brasil markan amparamp parlirinakataki Búlgaro Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Cibemba Cingalés Citonga Colombia markan amparamp parlirinakataki Congo Coreano Criollo de las Seychelles Criollo haitiano Criollo mauriciano Croata Danés Efik Endebele Endonga Enzema Eslovaco Esloveno Español Estados Unidos markan amparamp parlirinakataki Estonio Ewé Finlandés Fiyiano Francés Garífuna Georgiano Griego Guaraní Gujarati Gun Hebreo Hiligaynon Hindi Holandés Húngaro Ibo Ilocano Indonesio Inglés Islandés Italia markan amparamp parlirinakataki Italiano Japonés Japón markan amparamp parlirinakataki Kannada Kaonde Kazajo Kikuyu Kiluba Kiniaruanda Kirguís Kiribatiano Kirundi Kisi Kisonge Krío Kwangalí Kwanyama Letón Lifu Lingala Lituano Luganda Lunda Luo Luvale Macedonio Malayo Malayálam Malgache Mam Maratí Maya Mazateco de Huautla Mixe del norte Mizo Mongol Moré México markan amparamp parlirinakataki Nepalés Ngäbere (o guaymí) Noruego Náhuatl (Centro) Oromo Osético Otetela Pangasinán Panjabí Papiamento (Aruba) Papiamento (Curazao) Persa Polaco Portugués de Brasil Quechua (Ancash) Quechua (Ayacucho) Quechua (Cuzco) Quechua boliviano Rumano Rusia markan amparamp parlirinakataki Ruso Sango Sepedi Serbio (Alfabeto cirílico) Serbio (alfabeto latino) Sesoto de Lesoto Shona Silozi Sranangtongo Suajili Suati Sueco Swajili (Congo) Tagalo Tai Tamil Tayik Telugu Tigriña Tlapaneco Totonaco Tshiluba Tsonga Tsotsil Tsuana Tumbuka Turco Turcomano Turcomano Tuvaluano Twi Tártaro Ucraniano Urdu Uzbeko Vendal Vietnamita Wallisiano Waray-Waray Wayuunaiki Wolaita Xhosa Zandé Zulú Árabe Ñanya\nIstʼapjjañäni ukatsti amuytʼapjjarakiñäni\n“Istʼapjjeta, ukatsti amuytʼasipjjarakim.” (MAR. 7:14)\n¿Kunsa mostaza jatha uñachtʼäwit yateqsna?\n¿Kunsa levadura uñachtʼäwit yateqsna?\n¿Kunsa alakip lurir jaqempita imantat qorimpit yateqsna?\n1, 2. ¿Kunatsa waljanejj Jesusan yatichäwinakap jan amuyapkäna?\nMÄ JAQEJJA, maynin parlatap istʼaskaspawa, kunjam arumpis parlaski uksa amuyaskarakispawa, ukampis kuntï parlki uk jan amuykaspa ukhajja, istʼatapajj inamayakïspawa (1 Cor. 14:9). Khä nayra tiemponjja, niya ukhamarakiw walja jaqenakajj Jesusan yatichäwinakap istʼapjjäna. Jesusajj suma amuytʼkaña arunakampiw yatichirïna. Ukhamäkchïna ukasa, janiw taqenejj yatichäwinakap amuytʼapkänti. Ukatwa Jesusajj jupanakar akham säna: “Taqen istʼapjjeta, ukatsti amuytʼasipjjarakim” sasa (Mar. 7:14).\n2 ¿Kunatsa waljanejj Jesusan yatichäwinakap jan amuyapkpachänjja? Yaqhepasti, pachpa amuyunakapampi chʼamaktʼayata jan wali amtanakani ukhamäpjjänwa. Jesusasti jupanakat akham sänwa: “Sarnaqäwinakamar phoqhañatakejja Diosan mandamientopjja mä toqeruw apanukupjjtajja” sasa (Mar. 7:9). Uka jaqenakajj janiw Jesusan yatichäwinakap amuytʼañatakejj chʼamachasipkänti. Janirakiw costumbrenakapsa ni amuyunakapsa jaytañ munapkänti. Inas jupanakajj Jesusan yatichäwinakap istʼasipkchïna, ukampis janiw chuymanakapar katoqañ munapkänti (Mateo 13:13-15 liytʼañataki). Ukhamajj Jesusan yatichäwinakap istʼañatakejja, ¿kun lurañasäspasa?\n¿KUNJAMATSA JESUSAN YATICHÄWINAKAPAT SUM YATEQSNA?\n3. Jesusan yatichäwinakapjja, ¿kunatsa arkirinakapajj sum amuyapjjäna?\n3 Jesusan arkirinakapat yateqasiñasawa, jupanakajj wali altʼat chuymanïpjjänwa. Jesusasti jupanakarojj akham sänwa: “Jumanakasti kusisitäpjjañamawa, cheqpachansa uñjasipktawa istʼasipkaraktawa” sasa (Mat. 13:16). Jesusan arkirinakapajja, ¿kunatsa Jesusan yatichäwinakap mayni jaqenakat sipansa sum amuyapjjpachänjja? Nayraqatjja, jisktʼasipjjerïnwa, Jesusan arunakapajj kamsañsa muni uk amuytʼañatakis chʼamachasipjjarakirïnwa (Mat. 13:36; Mar. 7:17). Ukatjja, walja yatichäwinaksa yatjjapjjchïnjja, kuntï yateqapkäna ukjja taqe chuymaw katoqtʼasipjjerïna (Mateo 13:11, 12 liytʼañataki). Ukjjarusti, istʼapkäna, amuyapkäna ukarjam sarnaqañatakiw chʼamachasipjjerïna, ukat ukampejj yaqhanakar yanaptʼañatakiw chʼamachasipjjarakïna (Mat. 13:51, 52).\n4. Jesusan uñachtʼäwinakapat sum amuytʼañatakejja, ¿kunanak lurañasas wakisi?\n4 Jesusan uñachtʼäwinakapat amuyañatakejja, arkirinakapatwa yateqasiñasa. Ukatakisti akanakwa lurañasa. Maya, Jesusan arunakapat yatjjatañatakiw tiempo apstʼasiñasa, jisktʼanakasatsa yatjjatañasarakiwa, ukat yateqktan ukanakatsa lupʼiñasarakiwa. Ukajj uñtʼañaruw api (Pro. 2:4, 5). Paya, kuntï yatktan ukarjamaw amuytʼañasa, ukatjja kunjamsa ukajj yanaptʼistani uksa amuytʼañasarakiwa. Ukasti chʼikhi chuymanïñaru jan ukajj amuytʼasirïñaruw apistani (Pro. 2:2, 3). Kimsa, kuntï yateqawayktan ukarjam sarnaqañatakiw chʼamachasiñasa. Ukajj yatiñanïtaswa uñachtʼayarakini (Pro. 2:6, 7).\n5. Uñtʼañasa, amuytʼañasa, yatiñanïñasa ¿kunansa jan kikpäpki? Uk mä uñachtʼäwimpi qhanañchtʼam.\n5 ¿Kunansa uñtʼañasa, amuytʼañasa, yatiñanïñasa jan kikpäpki? Auto sarañ thakinsa saytʼatäkasma ukat mä autos uknam tʼijunkaspa ukham amuytʼañäni: nayraqatasti auton jutaskatapwa uñjasma, ukajj uñtʼañampi sasispawa. Ukjjarusti jumatï ukhan saytʼatäskakïta ukhajja, uka autojj taqjjatiristamwa uk amuyasirakisma, ukasti amuytʼañampi sasirakispawa. Ukatjja, jankʼakiw uka thakit mistjjasma, ukajj yatiñanïñampi sasirakiwa. Ukatwa Biblianjja ‘yatiñanïpjjam’ sasin ewjjtʼistu. Jiwasatï ukar istʼañäni ukhajja, qhespiyasiñäniwa (Pro. 3:21, 22; 1 Tim. 4:16).\n6. Jesusan uñachtʼäwinakapat yatjjatkasajja, ¿kuna pusi jisktʼanakarus qhanañchaskañäni? (8 janankir recuadro uñjjattʼam.)\n6 Aka yatichäwinsa jutïr yatichäwinsa, Jesusan paqallqo uñachtʼäwinakapatwa yatjjataskañäni. Ukhamarusa, aka jisktʼanakaruw qhanañchaskarakiñäni: aka uñachtʼäwejj ¿kun sañs muni? (Ukajj uñtʼañatakiw yanaptʼistu.) ¿Kunatsa Jesusajj aka uñachtʼäwit parlpachäna? (Ukajj amuytʼañatakiw yanaptʼistu.) ¿Kunjamsa jiwasarojj yanaptʼistaspa ukat kunjamsa ukampejj mayninakar yanaptʼaraksna? (Ukajj yatiñanïñatakiw yanaptʼistu.) ¿Kunsa Jehová Diosampita Jesusampit yatichistu?\n7. Mostaza jatha uñachtʼäwejj ¿kun sañsa muni?\n7 Mateo 13:31, 32 liytʼañataki. Jesusajj mostaza jathat mä uñachtʼäwi parlkäna ukajja, ¿kun sañsa munpacha? ‘Mostaza jathajja’ Jehová Diosan Reinopat suma yatiyäwinakampi ukhamarak cheqa cristiano tamampi sasiwa. Kunjamatï mostaza jathajj “taqe jathanakat sipansa sinti [jiskʼäkejja]”, ukhamarakiw cristiano tamajj khä 33 jichha pacha maran mä qawqhanimpik qalltasiwayäna. Ukampis walja maranak qhepatsti, uka tamajj muspharkañaw wal jiljjattawayi (Col. 1:23). Ukham wal jiljjattatapajj wali askïnwa. Jesús pachpaw uka toqet akham säna: “Jachʼa qoqätap laykusti jamachʼinakas tapanakwa ukan lurasiraki” sasa. Uka jamachʼinakasti, cristian tamaru mantir suma chuyman jaqenakampi sasiwa. Jupanakajja, ukanwa Diosar yupaychañatak yanapsa katoqapjje, ukat jan walinakatsa jarkʼaqatäpjjaraki (Ezequiel 17:23 qellqatwa uñjjattʼarakisma).\n8. ¿Kunatsa Jesusajj mostaza jathat parläna?\n8 ¿Kunatsa Jesusajj uka uñachtʼäwit parlpachäna? Kunjamatï mostaza jathajj muspharkäñ jiltkejja, ukhamarakiw Diosan Reinopajj jiljjattañatakisa, jarkʼaqañatakisa, jan walinakar atipañatakisa wali chʼamanejja, ukwa Jesusajj uñachtʼayaskäna. 1914 maratjja, aka oraqen Diosan markapajj wali qhanaw jiljjattawayi (Isa. 60:22). Uka markar mantirinakajja, jan walinakat jarkʼaqataw jikjjatasipjje (Pro. 2:7; Isa. 32:1, 2). Diosan markapajj jarkʼatas uñjaskchejja, jiljjattaskakiwa (Isa. 54:17).\n9. 1) Mostaza jatha uñachtʼäwit ¿kunsa yateqtanjja? 2)¿Kunsa Jehová Diosampita Jesusampit yatichistu?\n9 ¿Kunsa mostaza jatha uñachtʼäwit yateqsna? Inas jiwasajj kawkhantï Jehová Diosan Qhanañchirinakapajj jukʼanikïpki ukat Diosan arunakapat yatiyäwejj jan ratuk jiltki uka cheqanakan jakasstan. Ukhamächi ukhajja, jan aynachtʼapjjañäniti, Diosan Reinopaw jiljjattayaskani, uk yatiñaw aguantaskakiñatakejj yanaptʼistani. Uk sum amuytʼañatakejja, Edwin Skinner jilatat parltʼañäni. Kunapachatï jupajj India markar 1926 maran purkäna ukhajja, mä qawqha jilat kullakanakakiw uka markan utjäna. Qalltanjja, jukʼanikïpjjänwa yatiyañas chʼamarakïnwa. Ukhamäkchïna ukasa, Edwin jilatajj yatiyaskakïnwa, ukat kunjamsa Diosan Reinopat yatiyäwejj jaqenakar yanaptʼäna uksa uñjarakïnwa. Jichhajja, India markan Jehová Diosan Qhanañchirinakapajj 37.000 ukhanëjjapjjewa. Ukatsti 108.000 jaqenakaw Jesusan jiwäwip amtañatakejj 2013 maran tantachasiwayapjje. Zambia markat parltʼarakiñäni. Kunapachatï Skinner jilatajj India markar purkäna ukhaw Zambia markanjja Diosan Reinopat yatiyañajj qalltasirakïna. Jichhajj uka markan Jehová Diosan Qhanañchirinakapajj 170.000 ukhanëjjapjjewa. Jesusan jiwäwip amtañatakis 763.915 jaqenakaw 2013 maran tantachasiwayapjjaraki. Ukajj sapa tunka kimsaqallqonit maynis uka tantachäwir sarkaspa ukhamawa. Cheqas ukham jiljjattatapajj ¡wali muspharkañapuniwa!\n10. Levadura uñachtʼäwejja, ¿kun sañsa muni?\n10 Mateo 13:33 liytʼañataki. Jesusajj levadura uñachtʼäwit parlkäna ukajja, ¿kun sañsa munpacha? Levadurajja, Diosan Reinopat yatiyäwimpi sasiwa, ukatsti kunjamsa jaqenakar nayra jakäwinakap jaytañatakejj yanaptʼi ukamp sasirakiwa. ‘Chapuntat’ masajja, taqe markankir jaqenakampi sasiwa, masan poqtatapajj Diosan Reinopat taqe cheqan yatiyasiski ukamp sasirakiwa. Mostaza jathan jiltatapajj qhana amuykayawa, ukampis levaduran jiltatapajj qalltan janiw amuyaskiti. Walja tiempotwa jiltatapajj amuyasispa.\n11. ¿Kunatsa Jesusajj levadura uñachtʼäwit parlänjja?\n11 ¿Kunatsa Jesusajj uka uñachtʼäwit parlpachäna? Diosan Reinopat yatiyäwinakajj ‘taqe aka oraqpachar’ purtʼañatakejj chʼamaniwa, ukatjja nayra jakäwinakap apanukuñatakiw jaqenakarojj yanaptʼaraki (Hech. 1:8). Cheqas qalltanjja, kunjamsa mayninakar yanaptʼaski ukajj janiw qhan amuyaskaspati, ukampis yanaptʼapuniniwa, janiw jaqenakaki jiljjattaykiti jan ukasti sapa mayniruw nayra jakäwinak apanukuñatak yanaptʼaraki (Rom. 12:2; Efe. 4:22, 23).\n12, 13. ¿Kunjamsa levadura uñachtʼäwirjamajja, Diosan Reinopat suma yatiyäwinakajj jiltaski? Uk mä uñachtʼäwimpi qhanañchtʼam.\n12 Diosan arunakapat yatiyäwejj jan amuykayakiw jiltaspa, ukasti walja maranak qhepatakwa amuyasispa. Uka toqet amuytʼañatakejja, Franz jilatampita Margit esposapampit parltʼañäni. Jupanakajj 1982 maran Brasil Betelanwa servisipkäna, jichhajj yaqha markankir Betelanwa sirvjjapjjaraki. Jupanakasti Diosan Reinopat yatiyiriw mä jiskʼa markar sarapjjatayna. Ukansti walja jaqenakaruw Bibliat yatichapjjäna, ukanaktsti mä warmimpiru pusi wawanakapampiruw yatichapjjäna. Uka warmin jilïr yoqapasti, ukhatakejj 12 maranikïskänwa, jupajj wali ajjsarirïnwa, sapa kuti Bibliat janïr yatjjatañ qalltkasajja, imantasikipunirïnwa. Qhepatjja, Franz jilatampiru esposapampirojja, yaqha cheqar yatiyir sarapjjañapatakiw khitapjjäna, ukhamajj janiw uka warmirusa wawanakaparusa Bibliat yatichjjapjjänti. 25 maranak qhepatjja, jupanakajj uka jiskʼa markar visittʼiriw kuttʼapjjäna. Uka jiskʼa markanjja, 69 jilat kullakanakaw utj-jjäna, jupanakatsti tunka kimsaniw precursor regularjam irnaqtʼasipkäna. Mä machaq Tantachasiñ Utapas utj-jjarakïnwa. 12 maranïkäna uka wali ajjsarir jiskʼa yoqallasa, irpir chuymaninakan sarayiripjamaw sirvjjarakïna. Kunjamtï Jesusajj levadura uñachtʼäwit parlkänjja, ukhamapuniw Diosan Reinopat yatiyäwejj uka jiskʼa markan jiltäna, walja jaqenakarurakiw suma chuymaniru tukuyäna.\n13 Diosan Reinopat suma yatiyäwinakajja, kawkïr markanakantï jarkʼatäki ukhanakarusa sumwa purtʼawayi, ukat walja jaqenakaruw suma chuymaniru tukuyawayaraki. Reinon suma yatiyäwinakapajj kawkhakamas uka markanakar purtʼawayi uk janis sum yatkstanjja, wali muspharkañaw uka cheqanakan Diosan markapajj jiltaski. Amuytʼañataki, Cuba markanjja, Diosan Reinopat suma yatiyäwinakajja, 1910 maranwa qalltasïna, ukatjja 1913 maranwa Charles Taze Russell jilatajj visittʼarakïna. Qalltanjja, Diosan Reinopat yatiyirinakajj jukʼat jukʼatakwa jiltaskäna. Jichhajja, 96.000 jilaw yatiyirinakajj uka markan utj-jje, ukat Jesusan jiwäwip amtañatakisa 229.726 jaqenakaw 2013 maran tantachasiwayapjjaraki. Sapa pusi tunka kimsaqallqonit maynis uka tantachäwir sarkaspa ukhamawa. Ukampis jan jarkʼatäki uka markanakansa, suma yatiyäwinakajj taqe cheqanakaruw purtʼasiski (Ecl. 8:7; 11:5). *\n14, 15. 1) ¿Kunsa levadura uñachtʼäwit yateqsna? 2) ¿Kunsa Jehová Diosampita Jesusampit yatichistu?\n14 ¿Kunsa levadura uñachtʼäwit yateqsna? Diosan Reinopat suma yatiyäwinakajj kunjamsa walja millón jaqenakarojj purtʼani ukjjat janiw llakisiñasäkiti, ukwa Jesusan uñachtʼäwipajj amuytʼayistu. Jehová Diosaw kunjamsa taqe cheqaru purtʼasini uk sum uñjaski. Ukhamajj ¿kunsa lurañasa? Biblian akham sistuwa: “Alwatajja yapucham, jaypʼusa yapucharakim, janiw jumajj yatktati kunjämäkanitejj nayra, ukhamarak qhepa yapuchatasa, jan ukajj paypach satas mayak jilapjjchini” sasa (Ecl. 11:6). Ukhamarusa, taqe cheqan yatiyasiñapatakiw Diosar mayiñasaraki, yamas kawkhanakantï jarkʼatäki uka cheqanakan yatiyasiñapatakejj jukʼampwa mayiñasa (Efe. 6:18-20).\n15 Yatiyktan uka cheqanakantï Diosan Reinopat yatiyäwejj jan jankʼak jiltkchi ukhajja, janiw aynachtʼañasäkiti, jan ukasti Diosan arupat ‘jiskʼa qalltäwinakjja’ wali askitwa uñjañasa (Zac. 4:10). Tiempompiw jiljjattaskaspa, inas jiwasajj jan ukhamäñap amuyksnati (Sal. 40:5; Zac. 4:7).\nALAKIP LURIR JAQEMPI IMANTAT QORIMPI\n16. 1) Alakip lurir jaqet uñachtʼäwejja, ¿kun sañsa muni? 2) Imantat qorit uñachtʼäwejj ¿kun sañsa muni?\n16 Mateo 13:44-46 liytʼañataki. Jesusajj alakip lurir jaqempit ukhamarak imantat qorimpit parlkäna ukajja, ¿kun sañsa munpacha? Kunapachatï Jesusajj aka Oraqenkkäna ukhajja, alakip lurir jaqenakajj océano Índico sat jachʼa lamar qotakamaw suma perlanak thaqher sarapjjerïna. Alakip lurir jaqejja, khitinakatï Diosat jukʼampi yatiñataki chʼamachasipki uka suma chuyman jaqenakamp sasiwa. ‘Wali jila alan perlasti’ Diosan Reinopat cheqa yatichäwinakapampi sasirakiwa. Perlan wali valoranïtap laykojja, alakip jaqejj taqe yänakapwa uka perla alañ laykojj aljantäna. Ukatsti “imantat qori” jikjjatir mä jaqetwa Jesusajj parlarakïna. Alakip jaqet sipansa aka mayni jaqejj janiw kuna qorinaksa thaqkänti. Ukampis alakip jaqjjamarakiw uka qori laykojj ‘taqe kunanakapatï utjkäna’ ukanak aljantarakïna.\n17. ¿Kunatsa Jesusajj alakip jaqempita imantat qorimpit parlpachäna?\n17 ¿Kunatsa Jesusajj uka pä uñachtʼäwinakat parlpachäna? Diosan Reinopat cheqa yatichäwiparojj kunayman toqetwa jikjjatasispa, ukwa Jesusajj uñachtʼayaskäna. Yaqhep jaqenakajja, Diosan cheqa yatichäwinakap jikjjatañatakejj wal chʼamachasipjje. Yaqhepasti, janis cheqa yatichäwinak thaqapkchïnjja, maynin Bibliat yatiyataw cheqa yatichäwi uñtʼawayapjjaraki. Cheqas kunjamtï Jesusajj uñachtʼäwipan uka pä jaqenakat siskänjja, panpachaniw kuntï jikjjatapkäna uk wali askit uñjapjjäna, ukatwa uk jikjjatañ laykojj wal chʼamachasipjjäna.\n18. 1) ¿Kunjamsa uka pä uñachtʼäwejj yanaptʼistaspa? 2) ¿Kunsa Jehová Diosampita Jesusampit yatichistu?\n18 ¿Kunsa uka pä uñachtʼäwit yateqsna? (Mat. 6:19-21.) Akhamwa jisktʼassna: “¿Jesusajj parlkäna uka pä jaqenakjamarakit nayajj chʼamachasisktjja? ¿Cheqa yatichäwjja wali askitti uñjasktjja? ¿Cheqa yatichäwi jikjjatañatak chʼamachasiskti, jan ukajj yaqha luräwinakampikich apayasjjtjja?” sasa (Mat. 6:22-24, 33; Luc. 5:27, 28; Fili. 3:8). Jiwasatï cheqa yatichäwir wali askit uñjañänejja, Diosan Reinop nayrarupuniw uchañäni.\n19. ¿Kunsa jutïr yatichäwin yatjjataskañäni?\n19 Ukhamasti Jesusan uñachtʼäwinakaparu istʼapjjañäni ukatsti ukarjam amuytʼapjjarakiñäni. Janiw uka yateqatanakjja, ukhamak jaytañasäkiti, jan ukasti ukarjamaw sarnaqañasa. Jutïr yatichäwinjja, Jesusan kimsa uñachtʼäwinakapatwa jukʼampi yatjjataskakiñäni ukat kunsa uka uñachtʼäwinakat yateqsna uksa uñjarakiñäniwa.\n^ tʼaqa 13 Aka markanakansa ukajj uñjasiwayarakiwa, sañäni: Alemania occidental (Anuario 1999, 83 jana); Argentina (Anuario 2001, 186 jana, recuadro); Papúa Nueva Guinea (Anuario 2005, 63 jana); la isla de Robinson Crusoe (La Atalaya, 15 de junio 2000, 9 jana).\nJesusan uñachtʼäwinakapat yatjjatkasajja, akham jisktʼasipjjañäni:\nAka uñachtʼäwejj ¿kun sañs muni?\n¿Kunatsa Jesusajj aka uñachtʼäwit parlpachäna?\n¿Kunsa Jehová Diosampita Jesusampit yatichitu?\nKawkharus puriñapäna ukjja yatïnwa\nJehová Diosajj wajjtʼasirinakarojj bendiciwa\nQellqatanakat ¿sumti amuytʼasktanjja?\nAka jan wali pachat qhespiñatak mayachtʼatäpjjañäni\n¿Kunjamsa Diosat herencia katoqawaykta uk uñjaskta?\nAka yatichäwinakaw utji: Yatiyañataki 2014\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Diciembre 2014\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Diciembre 2014\nYATIYAÑATAKI (CONGREGACIONAN YATJJATAÑATAKI) Diciembre 2014


Isaías 9 - Библия [Новый Русский Перевод 2006] - (Ис 9)\nUcampis janiraquiw ch'amacajj wiñayataquïcaniti qhititejj llaquisiñancqui ucatakejja, cunjämatejj t'akhesiñajj mä tiemponjja Zabulón orakeru, Neftalí orakerusa wact'änjja uqhama, jan ucasti kota thiyanjam sarasquir thaquejj mä jach'a khanampi khant'atäniwa, Jordán jawirat maysa toketpacha, cawqhantejj jan Diosar uñt'ir marcanacajj jacapqui uca Galilea orakena.\nCh'amacan jaquir marcasti mä jach'a khanwa uñji; mä suma khanaw khanti ch'amacan jaquir jakenacataquejja.\nTatitu, mä jach'a cusiscañwa apantajja, cusisiñasti walipuniwa. Jakenacsa waljaptayaractawa, takeniw juma nayrakatanjja cusisipjje, yapu apthapiña urunacanjama, cunjämatejj jakenacajj cusisipqui kamir cancaña jaljasisajj uqhama.\nJumaw tucjtajja cunatejj marcamar t'akhesiycän uca esclavo cancañjja, cawquïri t'akhesiñatejj llaquisiycän ucjja, munañani jakenacampi apnakatäpjjaraquïnwa. Cunapachatejj Madián oraker tucjctajj uqhamänwa.\nSoldadonacajj botasanacap suenaycän ucanacajja, wilampi ch'allsut isinacasa, ninampi naqhantatäpjjaraquiniwa.\nMä wawaw jiwasataqui yurini, Diosaw mä yokall wawa churistani, uca wawaw jichhajj apnakaraquini. Aqham sasaw sutichapjjaraquini: ‘Amtäwinacapanjja Muspharcaña, jan atipjcay Dios, Wiñay Awqui, Sumancañan Jilïripa’ sasa.\nDavidan tronopanwa kont'asiraquini, jupan reyïñ ch'amapasti take chekancaraquiniwa, suman sarnakasiñasti janipuniw tucuscaniti. Jupan reinopasti suma utjnokatäniwa, cheka asqui cancañjjaru, uqhamaraqui cunatejj chekapäqui ucjjaru utt'ayataraquïniwa, jichhüruta wiñaycama. Acsti take ch'aman Tatitun sinti jach'a munasiñapaw uqhamjja lurani.\nTatitojj mä ewjja arunaca Israel marcarojj apayi, Jacobon marcaparu;\ntake Efraín marcpacha, kawkhatejj Samarian jacqui ucjpachaniw ucjja amuyapjje. Jupanacasti wali jach'a jach'achasiñampiraquiw sapjje:\n“Ladrillonacajj liwisjjewa, ucampis kalampiw jichhajj perkt'jjañäni. Sicómoro sat viganacsa qhuchhurapjjewa, ucampis jichhajj cedro sat suma ch'ollkhe lawatwa uscuñäni” sasa.\nTatituw ajjsarcañ uñisirinacjja qhitani, jupa pachparaquiw jiwasar nuwjayañataquis arsuraqui.\nInti jalsu toketjja, sirio jakenaca, inti jalanta toketsti filisteo jakenacaraqui. Mayac Israelarojj okontjjapjje, ucampisa Tatitun colerasiñapajj janiw apartquiti, jichhas jupajj ajjsarayascaquiwa.\nUcampisa marcajj janiw jupanacar mutuyir Diosarojj maqhatapquiti; janiraquiw take ch'amani Dios Tatiturus thakapquiti.\nUcatwa Tatitojj Israel marcarojj jach'a arumpi saraqui; camisatejj mä uywarojj p'ekepa, wich'inqhapa apake, uqhama, cunjämatejj maynejj palmeranaca, sokosanaca mayaqui qhuchhurejja uqhama. ¡Take ucanacsti mä urunacwa lurjani!\n(P'ekejj jilïri irpiri jakenacawa, wich'inqhasti, c'ari yatichiri profetanacaraquiwa.)\nJilïrinacasti aca marcarojj maysaruw irpanucupjje, mä irpiri thakerinacasti maysar saranucusin chhakapjjaraqui.\nUcatwa Tatitojj waynanacatjja jan qhuyapt'ayasquiti, uqhamaraqui wajchanacatsa, ijma warminacatsa janiw qhuyapt'ayasquiti. Take aca marcpachasti sinti jach'a juchanac luriri ñankhacamaquiwa, takenis jan wali ñankha arunacac parlasipqui. Ucampisa Tatitun colerasiñapajj janiw apartquiti, jichhas jupajj ajjsarayascaquiwa.\nÑankha lurañasti jupanacarojj jisc'a jisc'wa tucji, cunjämatejj mä ninajj t'unanaca, ch'aphinacsa naqhantquejj uqhama, ucjjarusti kokanaca, ch'uminaca naqhantqui uqhama, ucatsti tutuca thayaw jek'empi chica chhaktayatäpjje.\n[19-20] Take ch'amani Tatitun colerasiñapampiw aca marcajj k'ala naqhantata, ninasti marcarojj k'al tucjaraqui; pachpa wawanacapan aychanacapwa mank'apjji, jilanacapatsa janiw qhuyapt'ayasipcaraquiti. Acanjja mayniw okontirejj utji, ucampis mank'atjja awtjayasiscaquiwa, qhayansti mayniraquiw mank'erejj utji, ucampis janiw sist'ascaraquiti.\nManasesajj Efrainaruw tucji, Efrainasti Manasesaruraqui, panpachanisti Judá marca contraraquiw jutantapjje. Ucampis Tatitun colerasiñapajj janiw t'acurquiti, jichhas jupajj ajjsarayascaquiwa.\nIsaías 1 / Ис 1\nIsaías 2 / Ис 2\nIsaías 3 / Ис 3\nIsaías 4 / Ис 4\nIsaías 5 / Ис 5\nIsaías 6 / Ис 6\nIsaías 7 / Ис 7\nIsaías 8 / Ис 8\nIsaías 9 / Ис 9\nIsaías 10 / Ис 10\nIsaías 11 / Ис 11\nIsaías 12 / Ис 12\nIsaías 13 / Ис 13\nIsaías 14 / Ис 14\nIsaías 15 / Ис 15\nIsaías 16 / Ис 16\nIsaías 17 / Ис 17\nIsaías 18 / Ис 18\nIsaías 19 / Ис 19\nIsaías 20 / Ис 20\nIsaías 21 / Ис 21\nIsaías 22 / Ис 22\nIsaías 23 / Ис 23\nIsaías 24 / Ис 24\nIsaías 25 / Ис 25\nIsaías 26 / Ис 26\nIsaías 27 / Ис 27\nIsaías 28 / Ис 28\nIsaías 29 / Ис 29\nIsaías 30 / Ис 30\nIsaías 31 / Ис 31\nIsaías 32 / Ис 32\nIsaías 33 / Ис 33\nIsaías 34 / Ис 34\nIsaías 35 / Ис 35\nIsaías 36 / Ис 36\nIsaías 37 / Ис 37\nIsaías 38 / Ис 38\nIsaías 39 / Ис 39\nIsaías 40 / Ис 40\nIsaías 41 / Ис 41\nIsaías 42 / Ис 42\nIsaías 43 / Ис 43\nIsaías 44 / Ис 44\nIsaías 45 / Ис 45\nIsaías 46 / Ис 46\nIsaías 47 / Ис 47\nIsaías 48 / Ис 48\nIsaías 49 / Ис 49\nIsaías 50 / Ис 50\nIsaías 51 / Ис 51\nIsaías 52 / Ис 52\nIsaías 53 / Ис 53\nIsaías 54 / Ис 54\nIsaías 55 / Ис 55\nIsaías 56 / Ис 56\nIsaías 57 / Ис 57\nIsaías 58 / Ис 58\nIsaías 59 / Ис 59\nIsaías 60 / Ис 60\nIsaías 61 / Ис 61\nIsaías 62 / Ис 62\nIsaías 63 / Ис 63\nIsaías 64 / Ис 64\nIsaías 65 / Ис 65\nIsaías 66 / Ис 66


1 Pedro 1 - Holy Bible [Aymara Bible 1997] - (1Ped 1)\nNaya Pedrojj Jesucriston apostolopätwa. Aca cartsti kellkasin apayanipjjaracsmawa qhitinacatï marcanacamat jayan utjasipjjta uca jilatanacaru. Jumanacasti Ponto, Galacia, Capadocia, Asia, uqhamarac Bitinia uca provincianacanwa utjasipjjaractajja.\nuqhamaraquiw jumanacarojj cuntï Diosajj imarapquistus uca herencia alajjpachanjja catokayapjjätam, ucajj janiw tucjatäcaspati, ni k'añuchatäcaspasa, janiraquiw mä pankarjamas wañscaspati.\nJumanacarusti Diosajj jupar iyawsapjjatam laycojja, jach'a ch'amapampiw take cunatsa imasipcaractam, cuna khespiyasiñatejj jumanacataqui waquichatäqui uca catokapjjañamcama. Uca khespiyasiñsti khepa urunacaw jumanacajj catokasjjapjjäta.\nJumanacan iyawsañanacamasti mä korir uñtataw ninampi yant'atäñaparaqui. Cawquïri iyawsañatï uca yant'anaca pasqui ucasti uca tucusir korit sipansa juc'ampi jila alaniwa. Uqhamatpï jumanacan iyawsañanacamajja, yant'atäsinjja sumat uñt'atänejja, jach'aru aptataraquïniwa cunapachatejj Tatit Jesucristojj jutcani ucapachajja.\nJumanacajj jan uñjapcsta ucasa, Jesucristorojj munapjjtawa, uqhama jan uñjcasasa iyawsapjjaractawa, waliraqui cusisipjjtajja. Uca jach'a cusisiñanacamasti janiw arunacampi arsuñjamäquiti,\nuqhama almanacamataqui khespiyasiñ jicjjatapjjatamatjja. Uca laycuraquipï jumanacajj iyawsapjjtajja.\nAca khespiyasiñjjatsti, nayra profetanacajj wali sumwa yatjjatapjjäna, uqhamarac cuntejj Diosajj qhuyapayasiñapanjja jumanacar churcanejja uca tokenacatsa parlapjjaraquïna.\nJesucriston Ajayuparaquiw profetanacarojj yatiyäna nayratpacha Criston t'akhesiñapjjatjja, uqhamarac cuna jach'a cancañatejj uca khepatsa jutcani ucjjatsa. Uca profetanacasti yatjjatañwa munapjjaraquïna qhitïnisa uca jakejja, uqhamarac cunapachänisa ucajj uca toketa, cunjämtï Ajayojj siscäna uqhamarjama.\nUcampis jichhajj k'oma jacañanpun jacjjapjjam, jumanacar jawsir Diosasti kollanätap laycu.\nDiosan arunacapan kellkatasti saraquiwa: “Jumanacajj kollanäpjjam, nayasti kollanätwa uca laycu” sasa.\nJumanacajj Diosarojj “Awqui” sapjjtawa. Diosasti take jakenacarojj sapa maynirusa chekapwa uñjani, ucatpï jumanacajj Diosar ajjsarapjjañamajja aca oraken jaccasinjja.\nDiosasti jumanacarojj khespiyanipjjtamwa uca ina ch'usa jacaña nayra awquinacamata catokapcta ucata. Jumanacasti sumwa yatipjjaractajja uca khespiyasiñajj janiw tucusir korimpis kollkempis alatäquiti,\njan ucasti Tatit Jesucriston suma wilapampi alatawa. Uca Tatitusti mä suma k'oma jan camacht'ata ovejar uñtata sacrificion loktataraquïnwa.\nCristojj uqham lurañapataquejja, janïra aca orakejj lurasquisa ucqhatpacha waquichatänwa, ucampis janiw uñstcänti, jan ucasti jichhaquiw suma khana uñstjje jumanacataqui.\nJumanacasti Cristo tokeraquiw Diosarojj iyawsapjjtajja. Uca Diosaraquiw Cristorojj jiwatanacat jactayi, jach'aru tucuyaraqui; uqhamasti jumanacajj Diosaruw iyawsapjjtajja, suyt'apjjaractasa.\nJichhajj jumanacajja, Kollan Ajayu toke Tatitun arunacap ist'asinjja, almanacamjja k'omachasjjapjjtawa jilatanacaru chekpachan munañataqui. Uqhamajj maynit maynicamaw munasipjjañama take chuyma, uqhamarac take ch'amampi.\nJumanacasti machakatwa nasjjapjjtajja, janiw jiwir jakenacatti, jan ucasti Diosan arunacapatwa. Uca arunacasti jan jiwiriwa, wiñayataquiraquiwa.\nKellkatanacan siwa: “Take jakenacajj korar uñtataquiwa, Jach'a cancañapasa koran pankarapar uñtataquiraquiwa. Korajj wañsjjewa, pankaras willirtjjaquiraquiwa.\nUcampis Tatitun arupajj wiñayataquipuniwa” sasa. Aca arunacapï jumanacataqui khespiyasiñ yatiyata arunacajja.


SALUD - K'UMAR JAKAWITUQITA\nJUPHAX jak�wisatakix wali wakiskiripuniwa\nLA QUINUA ES FUNDAMENTAL PARA NUESTRA SALUD Y ALIMENTACIÓN\nYatipxañasataki �Para saber�\nNayrapachanakax achachil awichanakasax wali ch�amañchir manq�anak manq�asipxirïtayna, ukataw jupanakax walja maranak jakasipxarakiritayna, janiw usunaks uñt�apkataynati.\nJuphan uñstäwipa �Origen�\nJuphaxa, janïr tatit yurkipanpachaw niya kimsa waranq juk�amp nayra maratpachaw Los Andes suni uraqtuqin utjatayna. Yaqhip yatxatatanakax sapxarakiwa: Juphax Bolivia, Perú, Chile markanakanaw nayraqatpun achuyapxatayna, sasina.\nJanïr españoles q�ara jaqinak purinkipanxa: Aymara, Qhichwa jila kullakanakatakix wali wakiskiri manq�apunitaynawa. Kunapachati españoles q�ara jaqinakax Qullasuyu markasar purinipkatayna, ukjataw jupha ukjamaraki yaqha juyranakas jan añch achuyxapxataynati. Españoles jaqinakax quri, qullqi ukak wal munapayxapxatayna; markachirinakarusti alaxpach awkin arunakap yatichaña. Jupanakatakix pachamamat amtasiña, willka tatat amtasiñas juchänwa, janiw walikänti.\nEspañoles q�ara jaqinakax wali suma achuyañ uraqinak katuntasipxatayna: suni, junt�u uraqinaka; ukjamarus kawkjanti waka, uwija jupanakan apanit uywanakapatak suma pastunakax utjkäna uka chiqawjanaka. Yamakis Actos ceremoniales ukanakan Sacerdotes jaqinakax quritkam lurat vasijanakarux jupha phuqhantat apasin willka tatar waqaychapxiritayna.\nJupharux Chenopodium quinoa willd sasinaw yatxatat jaqinakax sutiñchawyapxtayna, ukampirus familia Chenopodiaseas uka taypinkiriwa. Aymaranakats, inkanakats �grano de oro� sutimp uñt�atätaynawa, ukjamarus wali yäqatatarakitaynawa.\nJañchisar ch�amañchiri �Valor nutritivo�\nJuphax jañchisatakix wali wakiskiripuniwa, janiw colesterol ukanikiti, jañchisanx janiw lik�i utjaykiti, jaqirus janirakiw jasaki lik�intaykiti, khistjañas janiw chamäkiti, jasakirakiwa.\nYaqha juyranakatsipans juk�amp ch�amañchirinakaniwa, wakiskir proteínas, aminoácidos ukanakani: Isoleucina, Leucina, Lisina, Metionina, Fenilalamina, Treonina, Triftofano juk�ampinaka. Yaqha juyranakatsipans walja minerales ukanakanirakiwa: Fósforo, Potasio, Magnesio, Calcio yaqhanakampi.\nJupha achuyir markanaka �Países productores de la quinua�\nBolivia markaw uraqpachan nayrïr jupha achuyirixa, ukjarusti Perú, Chile, Argentina, Colombia, Ecuador yaqha markanakampi. Nayrapachanakatpachaw achachila awichanakasax Qullasuyu markasan achuyapxatäna ukjamaraki manq�t�asipxiritaynasa.\nBolivia markan achuyirinaka �Regiones productores de la quinua en Bolivia�\nBolivia markanxa, akïr departamentos uksanakanaw jupha achuyapxi: La Paz Oruro, Potosí, Cochabamba. Departamento de La Paz provincianakana: Pacajes, Camacho, Omasuyos, Los Andes, Ingavi, Murillo, Aroma, Gualberto Villarroel. Departamento de Oruro provincianakana: Abaroa (parte), Sebastián Pagador, Poopó, Pantaleón Dalence, Sajama, Saucarí, Cercado, Carangas, Litoral, Atahuallpa, Ladislao Cabrera. Departamento de Potosí provincianakansti: Antonio Quijarro, Daniel Campos, Nor Lípez ukjamaraki Enrique Baldivieso.\nMay maya juphanaka �Variedades de la quinua�\nWalja kasta sutinakan juphaw utji: Quinua Real, Jaru jupha, ch�ixi jupha, ajar jupha, janq�u jupha yaqhanakampi. Saminakapatsipansa, ukjamarakikiw mayjt�i; alinakapats kikiparakiwa, janiw pachpakiti.\nAnqa markanakar apsüwi �Exportación de la quinua�\nMarkasan juphax janiw añch manq�atakiti, anqa markanakarukiw jilpachax apsutaxi: Estados Unidos, China, Japón, Perú, Europa, Israel, Canadá yaqha markanakampiru. Jupanakaw askinjam ch�amañchasisipki, jiwasanakasti kuns manq�asisktana�\nJuphax qullarakiwa �Medicina�\nJupha jak�ux ninamp nakharat jañchitaki (quemaduras), jañchi usuchjatatakis (contusiones de la piel) qullarakiwa. Yamakis Cáncer de mama usutakix wali askipuniwa, ch�akha usutakis (osteoporosis) kikiparaki.\nChiqansa, jupha manq�t�asisinxa, janiw usuntapksnati k�umaraw jakasisispksna, ukjamarus walja maranakarakiw ch�ulqhi, ch�ikhi, ch�amani jakapsnaxa. Jichhapacanakan juphax janikiw yäqataxiti, ni manq�ataxarakisa. Ukataw jan uñt�at usunakas urut urutjam uñstxaraki; markachirinakas janiw walja maranak jakxapxtanti, ñakakiw suxtatunkarus jak�achxaraktana.\nQilqt�iri: G. Salgado\nPacheco Z., Arminda. Quinua en Bolivia, primera edición marzo 2004\nMinisterio de Asuntos Campesinos y Agropecuario. Sistemas de Producción de quinua en el altiplano, La Paz Bolivia 1988\nEstudios Aymaras. Serie 2 Nº 17, Editorial 1984, Puno - Perú\nInternet qillqatanak ullart�ata


Romanos 4 - Holy Bible [Aymara Bible 1997] - (Rom 4)\nJiwasanacajj sañäniti: “Abraham awquisajj, ¿cuns jicjjatawayi?” sasa.\nAbrahamatejj Dios nayrakatan sumaru apsutäsapän luratanacap toke ucajja, inas jach'achasiñapajj utjchisapäna, ucampis janiw Diosan nayrakatapanjja.\n¿Camsis Diosan arunacapajja? “Abrahamajj Diosarojj iyawsänwa ucatwa Diosajj juparojj asquita catokäna iyawsatap laycu.”\nJichhajj waliquiwa, maynitejj mä cuns lurchejja, uca luratapatjja pagojja waquisiwa juparu churatäñapa, janiw mä wajjt'äwjamti.\nTatitojj juchan jakerojj pampachiwa, jupar iyawsir jakerusti iyawsäwip laycuw asqui jaket catoke, luräwinacap uñachayañatac jan utjquipansa.\nUca quipcaracwa Davidajj jaken cusisiñapata parläna, Diosajj uca jakerojj catokerïtapa jan jupan luräwinacap uñtasa.\nDavidajj saraquïnwa: “¡Cusisiñanïpjjewa qhitinacarutejj Diosajj juchanacapat pampachqui ucanacajja. Jan wali luratanacapasti pampachatäjjaraquiwa!\n¡Cusisiñanïpjjewa qhitinacatejj juchanacapat jan juchañchatäpqui ucanacajja!” sasa.\n¿Chekäspati aca cusisiña utjatapa qhitinacatejj circuncidatäpqui ucanacataquiqui? ¿Jan ucajj jan circuncidatäquis ucanacataquis utjaraquispacha? Jiwasanacajj sayätanwa: “Diosajj Abrahamarojj iyawsäwi tokew catokatayna” sasa.\n¿Cunapacharac Diosasti uqham catokänsti? ¿Cunapachatejj Abrahamajj circuncidatäcän ucqhati, jan ucajj uca nayräjjacha? Janiw uca khepatti, jan ucasti uca nayräjjawa.\nAbrahamajj uca khepatwa circuncidañ luräwjja catokäna, mä chimpücaspas uqhama, cunapachatejj iyawsasin asquit catokatäcäna ucqha. Ucatpï Abrahamajj take qhitinacatejj iyawsäwi laycu Diosampi catokatäpqui ucanacan awquipajja, jan circuncisión catokcchi ucasa.\nChekawa, Abrahamajj circuncidatanacan awquipawa, ucatsti iyawsañampiraquiw arcapjje, cunjämatejj Abrahamajj janïr circuncidatäcasin iyawsañanïna uqhama.\nDiosajj Abrahamarojj mä arust'äwi arsuwayäna jupan wawanacaparu acapacha herenciata churañataqui, ucampis uca arust'äwjja janiw arscänti jupan leyiru phokhatap laycu, jan ucasti Diosar iyawsañapaw utjäna, ucatwa Diosajj juparojj asquit catokäna.\nTake qhitinacatejj leyirjama sarnakerinacaqui herencia catokaspa ucajja, iyawsañajja janiw cunataquis asquïcaspati, Diosan arsutapasti ina ch'usaruraquiw tucuspa.\nAbrahamar arsutäcäna wawanacapataquisa ucajja, iyawsäw tokew phokhasiñapäna mä wajjt'asïwjama catokañataqui. Ucasti janiw leyirjam sarnakerinacataquïquiti, jan ucasti Abrahamjam iyawsirinacataquiraquiwa. Ucatwa jupajj take jiwasanacan awquisajja.\nDios nayrakatansa, qhitirutejj jupas iyawscaraquïna, cunjämtejj Diosan arunacapajj sisqui ucarjama: “Walja jakenacan awquipäñapataquiw lursma” sasa. Diosajj jiwatanacarojj jacañwa churi, cunanacatejj jan utjquis ucanacarusa utjcaspas uqhamwa utjayi.\nAbrahamajj janis cun suyt'cchïna ucasa, iyawsatap laycuwa uca suyt'äwipajj phokhasïna, uqhamatracwa walja jakenacan awquipajja, cunjämtï Diosajj juparu siscatayna ucarjama: “Juman wawanacamajj uqhamäniwa” sasa.\nAbrahamajj niya patac maranjamänwa ucampis janiw jupan iyawsañapajj chhaktcänti. Jupasa uqhamarac Sara warmipasa sinti chuymanëjjapjjchïna ucasa, janiw wawanïñatac suyt'äwipajj jupanacatjja chhaktcänti.\nJaniw pächascänti Diosan arsutapatjja, ucampis juc'ampwa ch'amañchasïna, iyawsañapasti juc'ampïnwa, Diosarusti yupaycharaquïnwa,\ntake chuyma catuyasisina, Diosajj ch'amanïtapa cuntejj sisquejj ucanaca phokhañataqui.\nAbrahaman iyawsäwipa utjatapatjja janiw jupjjatac kellkatäcänti,\njan ucasti jiwasanacjjatjja kellkataraquiwa. Diosasti catokaraquistuwa asquita jiwasan iyawsäwis toke, uca iyawsäwisti acawa: Diosajj jiwatanac taypita Jesusar jactayatapa cawquïritejj jiwasan Tatitusäqui uca.\nJupasti jiwañaru catuyatänwa jiwasanacan juchanacas laycu, ucatsti jactayataraquïnwa jupa toke jiwasanacajj Diosampi catokatäñasataqui.


México: Mä yatichiriw yatiqirinakapamp illapt’äwinak taypin jayllint’i · Global Voices Aymarata\nMéxico: Mä yatichiriw yatiqirinakapamp illapt’äwinak taypin jayllint’i\n(es) ukan jaqukipiri\tElizabeth Rivera\nJaqukipäw uñt'ayata/apkatata 31 Llamayu phaxsi 2011 13:42 GMT\nAka blog ullart'apxañäni Malagasy, Español, Français, Ελληνικά, اردو, Italiano, 日本語, Shqip, 繁體中文, 简体中文, عربي, македонски, বাংলা, русский, English\nWaraqata imata tuqiwa uñicht’yata, mä yatichiri maman jayllit’atapa yatiqiri wawanakanapampi jan sustxasipxañapataki, kunalaykutixa illapt’awinakawa utxanaxa uka pachanxa aka Monterrey, México markana, Hispano parliri markanakanx qhananjamw uñicht’ayatanxa.\nWaraqataxa imataxa pachpa yatichirina celularaparu waruqt’atanwa uñicht’ayiwa yatichañ uta manqhana kunxamatix jisk’a wawanakan pamparu winkt’atatapa. Ist’asiwa wali suma kankañampi wawanakaru jist’atapa jan saratapxañapataki ukxamata winkt’atakiñapataki pamparu, ist’askipana illapt’awinaka maysaxa k’uchuna. Jupaxa llamp’utatayiwa chuymanakapxa taqikunas walikiskaniw sasina, janiw kunas aka yatiqañ uta manqhanxa atkaniti sasina, amt’ayasina jan winkt’atata sartaphañapataki. Uksti lurataynawa jan sutxasipxañapataki, jupaxa qalltiwa jupanakamp chik jayllint’asina. Ajllt’iwa mä jaillint’awi jalluna ch’aqapa (Gota de Lluvia del show de Barney en español), ukaxa parliwa kuna jallu ch’aqas luratapa mä chocolatxama ukatxa kunxamatsa lakxa jist’arapxaspa umat’añataki. Ukjama jayllint’ayasinsti janiwa llampuraykakinti jan ukasti luranwa jan p’iqi waytapxañapataki ukatsti mayirakinwa maysaxata jaqukiptapxañapataki ukjamata alaxpacha uñtapxañapataki laka anst’ata.\nyatiyawinaka amnaqirinakaxakatxapxataynawa uka yatiqañ utaxa jikxatasinwa Colonia Nueva Estanzuela tuqina, inawisa jak’arupiniwa paqalqu k’añaskunakax wali armanakampi illapt’añataki phisqha k’añasku q’iwirinakaru jiwayañataki puripxatayna, ukjamarusti yatichiri mamaxa janirawa sutipaxa yatitakiti, jichhaxa aka yatichiri mamaruxa satawa atipt’iri kamasani mamawa sasina ukjamarusti wali q’ayachatarakiwa akjama yatiqiri wawanakaru munasitapata.\nUsuarios rusos jupanakax 2015 maranx Internet uksan aknïrinakaw uñt'ayapxatayna\nEuropa Central y del Este 3 Chinuqa phaxsi 2016


Jilïr Irpirix Ecuadoran yaqha Awiya Yala anatirinakamp yant'asinipkan uka ajedrez anatirinakasaruw ch'amacht'awiyi\nEvo Morales Jilïr Irpirix ajedrez anatirinakampiw Chukiyawun tantachasiwiyi (Jamuqa: UCP)\nEvo Morales Jilïr Irpirix Marka Jach’a Utanw ajedrez atipirinakasamp jichhürux tantachasiwiyi, jupanakax Ecuador markaruw Awiya Yala Ajedrez Anatäwir sarapxani, Guayaquil jach’a markanw aka phaxsit 20 urut 27 urukam yant’asipxani.\nMatías Barjamp Jhoselyn Iquisempiw sarapxani, jupanakaw markasanx taqinir atipt’awiyapxi, jichhax yaqha markankirinakaruw atipañ yant’apxani. Matías Barjax 11 maraniwa, Santa Cruzankiriwa, Minero municipiota. Jhoselyn Iquisex Trinidad jach’a markatawa, Benita.\nAnatirinakasax ukham Jilïr Irpirir uñjasax juk’amp ch’amacht’asipxi sasaw tata Alan Bordax arsuwiyi, jupax Bolivia Ajedrez Anatayirinakan (FBA) irpiriparakiwa.\n“Evo Morales Jilïr Irpirix ch’amacht’apxit ukatw wali kusisit jikxatasipxtha. Aka atipt’irinakax uka Awiya Yala anatäwin atipasaw Boliviatak silt’unak apaniñ munapxi” sasaw tata Bordax sawiyi.\nMarka irpirinakax lata jamach’it sarapxañapatakiw qullq churapxani ukhamarakiw qillqantayasipxañapatakis Ecuadoran k’añaskunakat sarnaqapxañapatakis anatañ isinakatakisa, Intervenciones Urbanas wakichäwimpiw Marka Jiltayañ Amta Wakt’ayir Kamanax yanapt’arakini./RAR


Cuba: Bloguerunakax Mariela Castron Estados Unidos markar purt’atapatw aruskipapxi · Global Voices Aymarata\n(es) ukan jaqukipiri\tAutor Invitado\nJaqukipäw uñt'ayata/apkatata 22 Mara t'aqa phaxsi 2012 17:08 GMT\nBarack Obama Estados Unidos irpir chacha pura jaqichasïwir ch’amanchatapatxa, , Mariela Castro, cubano Raúl Castro irpirin phuchhapamp Centro Nacional de Educación Sexual [en] Cuba markat irpirimpiw sarpxatayna. Ukatx uka jaqichasiwitw arst'awayi [en]. Ukampirus ch'usasiwipax yaqhip bloguerunakatx janiw suma uñjatakanti.\nAlberto de la Cruz blogueruxa, babalú [en], ukatak qilqt'asaw amuyunakp uñt'ayäna.\nJaniw kuna wali jach’a yatisïwikit Mariela Castro kullakan Nueva York ukasat pasir saxra uruna arst’atapaxa, Cuba markax qhispitaw (libre) ukhamarak democráticow uñiskhuchhi tatapana apnaqat sas art’asa, ukhamarak ipupana phisqa tunkat juk’amp maranaka. Ch’amamp apnaqir cubanuw uka jan chiqa utt’asiwitata uñachayi. Yatiyäwix utjiw kunatix Biblioteca Pública de Nueva York Mariela Castro jupar yanapt’atapata ukhamarak ch’amamp apnaqawïta wila masinakapata jan chiqanaka uñachayañätaki ukhamarak uñacht’awinak luraña.\nUkampirus uka lurawitx phiñasiwipw uñacht'ayi:\n…No dejaron entrar ni a una sola persona que estuviera en contra del régimen de Castro [a la Bibioteca Pública de Nueva York, donde Mariela dio su discurso al martes pasado]. Cada uno de los 177 asientos estaba o vacío u ocupado por un simpatizante del régimen de Castro.\n…Castro régimen jan munir jaqinakarux janiw mantayapkiti [Biblioteca Pública de Nueva York-tuqiru, kawkhanti kullaka Marielax aka pasir saxra uruna arst’kana]. Sapa may qunuñanakax ch’usakinw jan ukax Castro régimen ch’amanchiriw qunt’atana.\nBlog Cambios en Cuba ukax Mariela Castro ukan art'awipxaruw arst'i:


1 Samuel 23 - Holy Bible [Aymara Bible 1997] - (1Sam 23)\nMä urusti filisteo jakenacajj Keila marcaruw nuwantapjjäna, ucatsti ucqha jawk'sut trigo lunthatawayapjjaraquïna. Cunapachatejj Davidaru uca yatiyapjjän ucapachasti,\njupajj sarasin Tatituruw uca toket jisct'asïna, aqham sasa: —Tata, ¿munasmati nayan filisteonac contra nuwasiri sarañajj-jja? Tatitusti saraquïnwa: —Jïsa, sarascaquim, Keila marcarusti khespiyaraquim —sasa.\nUcampisa Davidan jakenacapajj sapjjaraquïnwa: —Aca Judá orakenccasinsa wali ajjsarayastanjja, ¡cunjäpunejj ajjsarayaschiñäni Keila marcar filisteonacampi nuwasiri sarcañäni ucqhajja! —sasa.\nUqhamasti Davidajj wasitatwa Tatiturojj jisct'asiscaquïna, Tatitusti saraquïnwa: —Jumajj sarascaquim Keila marcaru, nayaw amparamaru filisteonacjja catuyascäma —sasa.\nUqhamasti Davidampi, jakenacapampejj Keila marca tokeruw sarapjjäna. Ucansti filisteonacampiw nuwasipjjaraquïna. Ucatsti k'alwa atipjapjjäna, uqhamarac uywanacapsa catuntasipjjaraquïna. Uqhamatwa Davidajj Keila marcaru khespiyäna uqhamarac ucan jaquiri jakenacarusa.\nUcañcamasti Ahimelec sacerdoten Abiatar yokapajja jaltjjaraquitaynawa Davidampi Keila marcana jiquisiñataqui, jupasti efod isi apasiraquitayna.\nMä toketsti Saúl reyirojj yatiyapjjaraquïnwa, Davidajj Keila marcancascatapa. Ucat reyejj chuymapan saraquïnwa: “Diosajj jichhajj amparajjaruw catuyitu. Marcaru mantanisinsti, pachpa marcan jach'a puncunacapampi jist'antataw kheparani” sasa.\nUcatsti Saúl reyejj take ejercitopa jawsaniñataquiw qhitaraquïna Keila marcaru sarapjjañapataqui, ucan Davidaru, jakenacapampiru muyuntasin caturañataqui.\nUcampisa, Davidajj Saúl reyin uqham nuwantaña amtatap yatisinjja, Abiatar sacerdoterusti efod isip mayiraquïna aptaniñapataqui, ucat Tatituru jisct'añataqui.\nDavidasti saraquïnwa: —Tatitu, Israelan Diosapa, aca sirvirimajj yatiwa Saúl reyejj Keila marcaru jutañ amtascatapa, ucatsti naya laycu aca marcaru t'unjañataqui.\n¿Saúl reyisti jutapunpachäniti nayar thakeri, cunjämatejj nayajj ist'ta uqhamarjamajja? ¿Keila marcan utjir jakenacasti nayarojj catuyapjjpachïtaniti? ¡Tatitu, Israelan Diosapa, aca sirvirimasti achict'astamwa yatiyañamataqui! —sasa. Tatitusti saraquïnwa: —Saúl reyejj jutapuniniwa —sasa.\nUcat Davidajj jisct'ascaquïnwa: —¿Keila marcan utjir jakenacasti, nayarusa, uqhamarac jakenacajjarusa, Saúl reyin amparaparojj catuyapjjetaniti? —sasa. Tatitusti saraquïnwa: —Jïsa, catuyapjjätamwa —sasa.\nUqhamasti Davidampi, jakenacapampijj, niya sojjta patacanïpjjänwa, Keila marcat mistuwayasinsti jan cawcsaru sarañ amtasaquiw sarjjapjjäna. Saúl reyisti Davidan Keila marcat jaltjjatap yatisinjja, janiw cunsa lurcjjaraquïnti, arctañataquejja.\nUqhamaw Davidajj Zif sisqui uca wasara kollu chekana jacañataqui kheparäna. Ucansti mä imantasiñanacaw utjaraquïna, Saúl reyejj sapüru thakcchïnsa, ucampisa Tatitojj janiw amparaparu catuycänti.\nUcampisa Davidajj Saúl reyirojj ajjsaränwa, jiwayaña amtäwimpi mistunitap laycu. Ucatwa Hores sisqui uca chekaru kheparäna, Zif sisqui uca wasarana.\nMä urusti Saúl reyin Jonatán yokapasti, Davidar uñjiriw saräna, Hores chekaru, uqhamarac chuymacht'iri, ch'amacht'iriraqui, Diosaru confiasiñapataqui.\nSaraquïnwa: —Jan ajjsaramti. Saúl rey awquejjasti janiw jicjjatcätamti. Jumasti mä urojj Israelan reyipaw tucüta. Nayasti juman jac'amancaraquïwa, sullca reyïquiristsa uqhama. Acsti, Saúl rey awquejjasti yatiraquiwa.\nUqhamasti panpachaniw mä amtäwi lurapjjäna, Tatitun nayrakatapana. Uca khepatsti Jonatanajj utaparuw cuttanjjäna. Davidasti Hores sisqui uca chekaruw kheparjjaraquïna.\nUcampisa Zif chekan utjiri jakenacajj Gabaa sisqui uca chekaruw sarapjjäna Saúl reyimpi parlañataqui, sapjjaraquïnwa: —Davidajj nanacan orakejjan imantatäsquiwa, Hores tokena, Haquila sisqui uca kolluna, cawquïri imantasiñanacatejj aynach wasar token utjqui ucana.\nUqhamasti cunapachatejj juma jach'a munañan reyejj jutañ munäta, ucqhajj jutascaquim. Nanacasti catuyapjjämawa —sasa.\nSaúl reyisti saraquïnwa: —¡Diosajj jumanacar bendispan nayat qhuyapt'ayasipjjatamata! —sasa.\n—Jichhajj achict'asipjjsmawa, sarapjjam, wali suma yatjjatapjjam cawqhansa jicjjatasi, qhitiraquisa uñjatayna ucanaca. Jupasti wali sallkawa —sasaw sapjjaraquitu.\nCawquïri imantasiñanacarutejj imantasqui ucanacsti wali suma uñakanipjjam; nayan ucaru yatiyiri cuttanipjjam, cawqhancquitejj ucjja sum yatjjatasa. Ucat nayajj jumanacampi chicaw sarä. Chekpachapuni uca chekancchejja, nayasti c'uchut c'uchu thaksü take uca Judá orakjja, uqhamarac take jakenac taypsa.\nZif chekan utjiri jakenacasti Saúl reyin ucatjja mä suma arumpi mayt'asisaw marcaparu cuttawayjjapjjäna. Davidampi jakenacapampisti Maón sisqui uca wasarancasipcaraquïnwa, cawquïri pampatejj wasarat aynacha token utjcän ucawjana.\nSaúl reyisti jakenacapampiw thakerejj sarapjjaraquïna. Davidarusti Saúl reyin thakascatapjja yatiyapjjaraquïnwa. Ucat jupajj uca Maón wasarana karka tokeruw sarakanjjäna. Reyisti uca yatisinjja, Maón wasara tokeruw jutaraquïna, Davidaru arctanisa.\nKollunjama maysa tokwa Saúl reyimpi jakenacapampejj jutantapjjäna. Maysa toksti Davidampi jakenacapampiraquiw janc'aqui sarapjjaraquïna, Saúl reyit jayarst'añataqui. Cunapachatejj Saúl reyimpi jakenacapampejj Davidaru niya muyuntjjapjjäna catuntjjañataqui,\nucapachaw mä qhitajj Saúl reyin ucar aqham sasa purinïna: “Jach'a munañani rey, janc'aqui cuttjjam. Filisteo jakenacaw marcasaru mantanipjje” sasa.\nUqhamasti Saúl reyejj Davidar arctañ apanucusinsti janc'aquiw filisteonacampi nuwasiñataqui cuttawayjjäna. Ucatwa uca chekajj “Jaljtañ Karka” satajja.\nUca chekatsti, Davidajj En-gadi sat chekana mä imantasiñaru jaquiriw sarjjäna.


Uka jan walt’awinak uñacht’ayañatakix jach’a uñacht’ayata, China Boegger - China Boegger - China Boegger.\nUkatx jikxatasi:Utax > Products > Architectural Mesh > Aplication Environment de Aplicant>Uka wire decorative machax\nMetal Bead Curtainan\nChain link cortina.\nLaminación gjas Metal Mesh\nAplication Environment de Aplicant\nUka wire decorative machax\nPerforated metal Ceiling Metal ukat\nRope Mesh Green mure\nIns stainless steel knoted de rope machax\nIns stainless steel ferrule machax\nMachine metal uksan uñt'ayata.\nSutin: Robert Zhao\nMESSAGE LEAVE MESSAGE LIST ukanakar uñjasin\nDetail de producto\nUkampirus uñt'ayasi, aluminumo, brass ukampiw uñjasi. Uka coper jan ukax yaqha alloos materiales. Jichhax jichhax designers ukanakan uñjasi. Wali jach’a uñacht’ayata, manq’añataki, hoteles ukanakan uñacht’ayata, decoración de qulqi. Ukhamarakiw uñacht’ayasi.\nUka jan walt'ayat\nCorde decoración de machax\nWall Cladding Decorative Mesh: stainless steel, aluminium, coper, bronze fosfor, etc. Ukampirusa, juk’ampirus textura, walja coloras, duración ukat flexibility ukhamarakiw Uka jan walt’awix mä estilo de decoración ukanakatakiw utji. Kunapachatï k’añaskunakaw apnaqasi, qhananakampix walja colores ukham uñt’ayasi.\nMetal decoración ukhamarak argentor ukampiw uñt'ayasi.\nMetal decoración uywanakampix argentor ukham uñt'atawa.\n3.Aire conditioner, purifier, range, filtro aeropuerto, dehumidifier, lost collector ukatakix apnaqatawa. Yaqha filtración, ukhamarakiw uñt'ayañataki.\nUka apnaqäwipax walja uñt'atawa, ukhamarakiw uñacht'ayata, ukhamarakiw uñacht'ayata. Jan ukhamarak yaqha luräwinaka.\nMachine ukanakax utji: spinneret ukhamarak filtro ukanakax walja uñt'ayatawa "maquina de fiber spinning ch'axwa" Ukampirus jan walt'ayat jikxatasi.\nUkampirus jan walt'ayata. Mina, petroleo, industria qumica, manq'a, qullayasiñ uta, maquinarias ukat yatxatata.\nUka jan walt’awinak uñacht’ayatax wali suma uñacht’ayata.\nUka wire decorative machaxUka jach’a utax jach’a utan ukhamarak jach’a utt’ayata, ukhamarakiw kunalaykutix wali suma uñacht’ayata, jisk’a uñacht’ayata. Wali luräwinaka, ukat yaqha ukhamarakiw utji. Uk...\nKunjamakitix Cladding de Building?\nJach’a utaxCladdingUka jach’a utanakaw utji, ukax jach’a utanakaw utji. Cladding ukax mä decoración ukhamarak mä amtawi. Ukampirus jach’a jach’a utan architectural uksaruw apnaqasi. Ukakipkarakiw jach...\nKunjamakitix k'añaskunakan uñt'ayasi?\nKunjamakitix k'añaskunakan uñt'ayasi?UkaxAnjuta decoracionUka automobiles ukanakax jilïr irnaqäwi, fenestra, peripheria de automobiles ukat ruedas ukanakaw uñt'ayi. Nayraqatax chikanchasiwa:(1).Ukhama...\nPanel arkitecturas ukhamarak decorativo de wire ukanakax metal mesh ukanakax architectura ukat decoración interior ukatakiw apnaqasi. Akax walja metales ukampiw luraspawa, ukat mä machaq amuyt'atawa.U...\nDecoración anqañ utax\nUnxtasinxKunjamakitix pirqananakaw uñacht’ayapxi, jan walt’awinak ukhamarak fenestras, balconia, plint’a, linia, awning ukat apron ukanakaw chikancht’asipxi. ukhamaraki.Uka jach’a utax jach’a utax jac...\nUka jan walt’awix utji.\nFunqhanxUka uñacht'ayata.Aka uñt'atawa:Function 1: crack resistencia. Ukampirus jan walt’awix ch’axwawinak uñt’ayañataki. Jisnawa, jisk’a pirqanakaw ukhamarak chikancht’asipxi, kunalaykutix yaqha jan ...\nAka jach’a utt’awix utt’ayatawa.\nUka uñacht’ayata.Cladding jach’a utaxAka uñt'atawa:200 mara nayraqatax jaqinakaw qullu, quta ukat desertos ukanakax uraqin jan walt’awinakax amuyasipxi. Ukampirus jichhax qullunakax jan walt’ayat uñt’...\nPanels de Ceiling de Mesh | Panels de Ceiling de Wire.\nPanels de Ceiling de Mesh | Panels de Ceiling de Wire.DetectosUkampirus lurapxäna, jan ukax jach’a utt’ayat uñt’ayapxatayna. Juk’ampirus juk’amp amuyt’apxäna. Juk’ampirus sasina. Ukampirus jan walt’ay...\nUka architectural uñt'ayañatakix\nModo de operacion de metal coil Drapery ukan yatxata\nKunjamakitix machaq architectural ukan lurañataki?\nUka jan walt'äwinak lurañatakiw\nKunjamakitix architectural uksanx\nCopyright©Laminación gjas Metal Mesh


Génesis 43 - Holy Bible [Aymara Bible 1997] - (Gén 43)\nMach'asti juc'ampiw uca marcanjja utjäna.\nUqhamasti Jacobompi, wawanacapampejja, cunapachatejj Egiptot apapcatayna uca trigo tucuntjjapjjän ucqhasti Jacobojj yokanacaparojj sänwa: —Sart'apjjaquim wasitata, ucatsti trigo alt'anipjjam —sasa.\nUcampis Judäjj saraquïnwa: —Uca jakejj khanwa sapjjetu: ‘Janitejj sullca jilam irpanipcäta ucqhajj, jan jutjjapjjamti’ sasa.\nJumatejj Benjamín irpayapjjetät ucqhajj sarapjjäwa, trigo alt'irejja,\nucampisa janitejj Benjaminar antutascäta ucqhasti janiw sarapcäti. Uca jakesti khanwa sapjjetojja: ‘Janitejj sullca jilamar irpanipcäta ucqhajj, jan jutjjapjjamti’ sasajja.\nUcat Israelajj saraquïna: —¿Cunatsa aca take jan walinac lurapjjesta? ¿Cunatsa uca jakerojj ‘Sullca jilanïpjjtwa sapjjtajja?’ —sasaw Jacobojj saraquïna.\nJupanacasti sapjjaraquïnwa: —Jupajj nanacarojj waljjay jisct'apjjchitojja take jiwasatjja, uqhamaraqui familiasatsa. Sapjjaraquituwa: ‘¿Awquimajj jacasquiti?’ sasa. ‘¿Yakha sullcanacamas utjasquiti?’ sapjjaracchitojjaya, nanacasti jisct'atajj take cunsa chekwa avisapjjtjja. Nanacasti janiw yatipcäyätti ‘Sullcam irpanim’ sañapjja.\nJudá yokapasti Israel awquiparojj sänwa: —Jichhasti sullcarojj nayampi chica sarayita, ucatjja anchhitpachaw sarapjjä, uqhamatwa jan jiwcañäniti, jumasa, nanacasa, wawanacajjasa.\nNayaw juparu uñjascäjja, cunatejj pasani ucsa, nayampiw parlascäta. Janitejj acawjar cuttayanirapcäm ucqhajj nayaw juchanïscäjj wiñayataqui.\nJanitejj acqham kheparapquiriscäyät ucqhajja, niyaw sarasinjja mayampi cuttanjjapjjeriscäyäta —sasa.\nUcatsti awquipajj saraquïnwa: —Uqham lurañapun waquischi ucqhajj lurapjjacchïtaya. Costalanacamar mä regalo uca jaketac apapjjam cunatejj orakesan achqui ucanacat mä juc'acama: Bálsamo, misq'i, perfume, mirra, nueces, almendra ucanaca.\nKollksti mä uqhampi apasipjjäta, ucatsti amparanacamampipuniw catuyapjjäta. Inas jupanacajj pantjasipjjchïna.\nUqhamasti sarapjjam, sullcam irpjjaruwayasina uca jaken ucaru.\nTake ch'aman Diosasti uca jakerojj suma chuyma churpan jumanacar sumaqui uñjañapataqui, uqhamata mayni jilamaru, Benjaminarus libre antutaniñapataqui. Ucampisa, ¡nayan jan wawanïñajjatejj waquischi ucqhajj, uqhamäpanaya! —sasa.\nUcatsti Jacobon yokanacapajja, wajjt'äwi, kollksa mä uqhampi, uqhamarac Benjamín jilapa irpt'atajja, Egiptoruw sarapjjäna, ucatsti Josean ucaruw puripjjäna.\nJoseajj Benjaminarojj uñjänwa jilanacapampi chica, ucatsti utapanquir mayordomorojj sänwa: —Aca jakenacarojj utajjar irpam, mä vaca qharsum, waquicht'araquim, jichhürojj nayampiw mank'apjjani —sasa.\nMayordomosti, cunjämtejj Joseajj siscatayna uqhamwa luräna, jupa quipcaraquiw irpäna.\nUcampis jupanacajj sustjasipjjänwa, uqham Josean utapar irpatäsinjja, ucatsti parlaquipasipjjaraquïnwa: —Acajj janiw uqhamaquïquiti. Cuna kollktejj pasïrin costalanacasar uchapcataynajj uca laycuw acar irpanipjjestu. Jichhajj jutasin nuwjapjjestaniwa, ucatsti animalanacasampi chica esclavot irnakayaraquistanejja —sasa.\nUtar jac'achcasasti mayordomoruw jicjjatapjjäna parlañataqui,\nsapjjaraquïnwa: —Tata, pasïrinjja trigo alasiriw jutapjjta,\nucampisa cawqharutejj ict'awayapjjañajjäcän ucqhar purisasti, nanacajj costalanacajj jararasipjjta, ucatsti costalanacajjan kollke jicjjatapjjta, sapa mayni nanacan kollkenacajjaw ucancänjja. Kollkejj phokhatäscataynawa, jichhasti apanjjapjjtwa,\nuqhamarus jichhajj mä juc'ampwa kollkjja apasinjjapjjta, trigo alt'asiñataquejja. Ucampisa janiw yatipcti ni qhitin uca kollke costalanacajjar uchatapsa —sasaw sapjjäna.\nMayordomosti saraquïnwa: —Suyt'apjjaquim jan ajjsarapjjamti. Jumanacana, uqhamarac awquimana Diosapaw uca kollkjja costalanacamar uchpacha, nayasti cuntejj jumanacajj pagapcatäta uca kollkjja catoktwa —sasa. Mayordomosti Simeonarojj irpsuwayänwa, ucatsti cawqhanccäntejj jilanacapajj ucqharuw irparaquïna.\nUcatsti takpachaniruw Josean utapar irpäna, uma churaraquïna cayunacap jarirasiñataqui, uqhamarac asnonacaparus mank'a churaraquïna.\nJupanacasti ucañcamajj wajjt'äwinacwa waquicht'apjjäna, ucatsti Josean puriniñapwa suyasipcäna, chica uru horasaru, yatipjjaraquitaynawa, ucan mank'apjjañapjja.\nCunapachatejj Joseajj purinjjän ucqhasti, jupanacajj Josearuw churapjjän cuna wajjt'äwtejj apanipcatayna uca, ucatsti orakcamaw alt'asipjjaraquïna.\nJoseasti jupanacarojj: —¿Cunjämäsipctasa, awquimas cunjämäscaraquisa? —sasaw jisct'äna. —¿Jacasquiti awquimajja? —sasaw säna.\nJupanacasti Joseataquejj alt'asipjjänwa, sapjjaraquïnwa: —Jumar sirviri awquejjajj jacasquiwa —sasa.\nJoseasti uñatatasinjja Benjaminaruw uñjäna, qhititejj pachpa jilapäcän ucaru, saraquïnwa: —¿Acat uca sullca jilamajja? ¡Diosay jumar bendispan, wawa! —sasaw saraquïna.\nUc sasinsti Joseajj chuymapwa ch'alljjtayasïna, ucatsti jachirjamänwa. Janc'aquiw utapar mantawayi, ucansti wal jacharaquïna.\nJachañ tucuyjjatatsti, ajanup jarekasi, ucat mistunjjaraqui, aqham sasa: “Mank'añ sirvt'anjjapjjam” sasa.\nJosearojj yakha mesaruw sirvt'apjjäna, Jacobon yokanacaparusti yakha mesaruraqui, yakha mesansti Joseampi chica mank'apjjerïcansa ucanacaruraqui, egipcionacajj hebreonacampejj janiw junto mank'apjjericänti uca laycu.\nJosean jilanacapasti, Josean sataparjamaw kont'asipjjäna, jilïrit sullcacama, wali sustjatäpjjaraquïnwa, jupanaccamaw uñcatasipjjaraquïna.\nJoseasti pachpa mesapatwa mank'ayäna, Benjaminarusti mayninacat sipansa juc'ampi jilwa churäna. Joseampi, jilanacapampisti juntow umapjjäna, wali cusisipjjaraquïna.


Global Voices Aymarata » Paraguay: Internet ukan uñch’ukirinakax jan kuna iyawsäwimpiw yatiyäwinak uñt’ayir sitio jark’t’apxi · Global Voices Aymarata » Print\nJaqukipäw uñt'ayata/apkatata 28 Taypi sata phaxsi 2012 9:17 GMT 1\t · Qillqiri Renata Avila (es) ukan jaqukipiri\tMaría Angélica Marín, Victor Paco Montevilla\nCategoria-naka: Latin America, Paraguay, Citizen Media, Tecnología\nAka 26 urunak saraqkipan sata phaxsin Paraguay markanx jark’at tamanakaw mä llakkaw luräwiw utjayawayi. Pä Internet churirinakaw (Internet Service Providers: ISPs) AbcColor.me  chaqa jan kuna judicial kamachimpi jark’japxi.\nUka payachasit web plataforma chaqax ukhamarakiw ABC Color . yatiyäwjam kikpa yänaka luri. Kawkir uñakipiris ukar mantakispaw ukat yatiyäwinak (jan chiqanak ukhamarak sawka yatiyäwinaksa) ukhamarak yatiyäwinakat jamuqanak apkataspawa. Apkatatx ABC Color yatiyäwjamaw uñjasi, ukampisa aynachjaruxa uñstiw mä qhanancha, ukanx siwa aka chaqanx utjiw jan chiqa yatiyäwinak ukhamarak uñakipirin luratanaka.\nTEDIC yatiyiw  [en] ukhamarak k’umiw aka luraw jan walipuniw uñakipirinakataki ukhamarak jan walirakiw neutralidades amuy llikatak ukhamarak  uñakipiritaki (derechos del consumidor).\nKunapachati uñakipirinakax mantañ munapxan ukjax Internet Tigo churirinakatw Katuqapxan mä yatiya maysaruw sarapxata aka chaqax uñt’ataw jan waljama kunatix jan wali software ukatw jan mantañjamakiti sasa. Ukhamarak celularanakax jark'atawa [en].\nUkata uñakipirinak aka luräwitx aka jark’at tamat llakkäw luräwit wal thithipxäna, Twitter ukanx juk'ampiw jilxati  ukhamarak argentino Partido Pirata ukax llakitawa, Internet churirinakax aka sitio web ukatatw jan jak’xarakiti.\nInternet churirinak apnaqirinakax pampachasipxiw aka web chiq ¨pantjasipta ¨. Tigo Paraguay  ukax janiw uñakipirinakar p'amp'achasiw maykiti, janiw jark’japxiti.\nChhijllaw niya jak’achasinxiw jutir qasaw phaxsin 2013 marana , ukhamrak nayra mistur Lugo irpirin juchanchatapata  libertad de expresión línea ukana jalnuqat markan wali waljaniw uñakipapx ukhmarak wal llakisipxi. Jichhax paraguayo-nakax yatipxiw internet churirinakax tecnología-nipxiw jark’añatak kawkir web chaqs lurañ munasaxa. Uñakipirinakasa markachirinakasa uñakipapxañpaw taqi kunanakati yatiñ munapxki ukanaka.\nURL to article: https://aym.globalvoices.org/2012/10/4827\n llikatak ukhamarak: http://es.wikipedia.org/wiki/Neutralidad_de_red\n Twitter ukanx juk'ampiw jilxati: https://twitter.com/Tigo_Paraguay/status/250720947630399488\n jutir qasaw phaxsin 2013 marana: http://es.wikipedia.org/wiki/Elecciones_generales_de_Paraguay_de_2013